Die dunderm is 'n deel van die menslike spysverteringstelsel wat tussen die maag en die dikderm lê. Die dunderm is die langste deel van die spysverteringstelsel, maar is dunner as die dikderm. Die meeste soogdiere het ook dunderms. Die dunderm is voortdurend in beweging om die inhoud heen en weer te pers en so voedsel fyn te maak. Dit gebeur met behulp van die lengte- en kringspiere in die wande van die dunderm. Deur 'n groot aantal bloedvaatjies word bruikbare voedingstowwe in die bloed ingevoer. Die dunderm is ongeveer 5 tot 6 meter lank en haal die belangrikste voedingstowwe uit die ete. Die lengte is noodsaaklik as gevolg van die volgende redes: Dit moet die voedsel volledig verteer totdat dit opneembare voedingstowwe is; Dan moet dit al dié opneembare voedingstowwe opneem. Die verteringsap wat deur die dunderm afgeskei word, word dermsap genoem. Daar is vyf miljoen vingeragtige uitgroeisels aan die binnekant van die derm, wat dermvlokkies genoem word. Die dermvlokkies se funksie is om die absorpsie-oppervlak te vergroot. Die dunderm het twee hooffunksies: Verteer die voedsel tot voedingstowwe; Absorbeer voedingstowwe.


Die Burgerlike solidariteitsooreenkoms (Frans: Pacte civil de solidarité, kort PACS) is 'n burgerlike verbintenis met gemeenskap van goedere, gesamentlike belasting en erfregtelike voordele wat in 1999 in Frankryk ingevoer is. Alhoewel dit nie afhanklik van seksuele oriëntasie is nie, word hierdie regstrument tans hoofsaaklik deur heteroseksuele pare aangewend (95 persent volgens amptelike statistieke). Selfdegeslagpare gaan die ooreenkoms aan omdat hulle in Frankryk tans nie amptelik in die huwelik kan tree nie. In teenstelling met huwelike word die ooreenkoms nie in aanwesigheid van 'n burgemeester aangegaan nie, maar in 'n geregshof onderteken. Nogtans maak die wet voorsiening vir 'n plegtigheid in 'n raadsaal wat deur 'n burgemeester bygewoon word. So gryp veral burgemeesters van linkse partye die kans om 'n plegtigheid vir elke paar te hou wat die ooreenkoms sluit en dit graag deur 'n burgemeester of stedelike administrasie wil laat bevestig. Die PACS verplig pare tot wedersydse ondersteuning, alhoewel die besonderhede hiervan individueel gereël mag word. Die gemeenskaplike aanneming van kinders word nie toegestaan nie. Volgens Franse reg mag egter ook 'n enkelpersoon 'n kind aanneem.


Jupiter se gemiddelde radius van 69 911 km word dikwels gebruik om die radius van ander groot hemelliggame weer te gee. Dit staan bekend as 1 RJ. Sonradius Hierdie artikel is ’n saadjie. Voel vry om Wikipedia te help deur dit uit te brei.


Sonradius is ’n meeteenheid wat gebruik word om die grootte van sterre aan te dui in vergelyking met die radius van die Son: 1 R☉ = 6,955×108 m = 0,0046491 AE 1 R☉ is sowat 695 500 km of 110 aardradiusse (110 R⊕) en 10 Jupiter-radiusse (10 RJ). Hierdie artikel is ’n saadjie. Voel vry om Wikipedia te help deur dit uit te brei.


Die Bosveldkatjiepiering (Gardenia volkensii) - voorheen Gardenia spatulifolia - is 'n klein boompie wat in KwaZulu-Natal en noord van die Vaalrivier voorkom. Die blomme is wit wanneer hulle oopgaan - soos die van die Boskatjiepiering - maar verdof tot geel. Die vrugte is grysgroen, vlak gerib en is 60 x 30 mm groot. Hulle het dikwels grys of witterige kolle op. Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Kennedy Kane McArthur (10 Februarie 1881, Dervock - 13 Junie 1960, Potchefstroom) was 'n maratonatleet wat die goue medalje op 14 Julie 1912 tydens die Olimpiese Spele in Swede gewen het. McArthur is gebore in Dervock, Noord-Ierland. Hy het na Suid-Afrika gekom tydens die Tweede Vryheidsoorlog gedurende 1901 en by genl.maj. Robert Baden-Powell se Suid-Afrikaanse polisiemag (SAC) aangesluit. Hy doen eers diens by Lindequesdrift, die Vaalrivier, by Kraalkop en later by Bank naby Carletonville. Hy werk ten einde laaste in Potchefstroom. Hy ontmoet Johanna Jacoba Christina (Joey) Louw in Potchefstroom. Sy was in die konsentrasiekamp by Klerksdorp en slegs veertien jaar oud aan die einde van die oorlog. Hulle is eers in 1921 getroud. McArthur wen sy eerste maraton oor 57 km tussen Klerksdorp en Potchefstroom in 1904. Hy neem ook aan veldwedlope deel en onder meer die Johannesburg-Krugersdorp wedloop, die Wanderes-maraton, die Suid-Afrikaanse maraton in 1908 en ook die Argus-maraton in 1910. Van polisieman tot kampioen, Beeld, 12 Julie 2012. Hierdie artikel is ’n saadjie.


Die Gladblaarbaakhout (Greyia sutherlandii) is klein boompie wat in bergagtige dele groei, noord van die Groot-Keirivier deur KwaZulu-Natal tot in Mpumalanga. Dit is inheems aan Suid-Afrika en is op die SANBI-rooilys as 'veilig' (LC) gelys. Gedurende blomtyd het die boom aanskoulike, rooi, klokvormige blomme wat omtrent 2 cm lank is. Die blomme lok baie insekte omrede dit baie nektar bevat. Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 "SANBI-rooilys" (in Engels). Geargiveer vanaf die oorspronklike op 14 Februarie 2020. Hierdie artikel is ’n saadjie. Voel vry om Wikipedia te help deur dit uit te brei.


Aquifoliaceae is die Huls-familie wat hoort tot die orde Aquifoliales. Die bekendste lid van die familie is die Europese Huls Ilex aquifolium. Daar is slegs een spesie wat inheems aan Suid-Afrika is. Die Suid-Afrikaanse spesies is: Without (Ilex mitis) Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000. ISBN 1-86872-527-8 Hierdie artikel is ’n saadjie. Voel vry om Wikipedia te help deur dit uit te brei.


Zaireichthys is 'n genus van visse wat aan die familie Amphiliidae behoort. Hierdie genus is die kleinste van die babers in Afrika. Hulle leef oor sandbanke in tropiese riviere. Die genus was voorheen onder die familie Bagridae geklassifiseer. Die volgende spesies hoort tot die genus en kom voor in Suider-Afrika: Zaireichthys dorae - Chobe-sandbabertjie Zaireichthys rotundiceps - Gevlekte-sandbabertjie Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1


Die Lier of Harp (Latyn: Lyra) is ’n klein sterrebeeld in die noordelike hemelruim. Dit is een van die 48 konstellasies wat deur die 2de-eeuse sterrekundige Ptolemaeus beskryf is en is steeds een van die 88 moderne sterrebeelde. Die sterrebeeld is in die Suidelike Halfrond in die winter sigbaar, laag in die noordelike naghemel. Die Lier se helderste sterre sluit in Vega (α Lyr), die vyfde helderste ster in die ruimte; dit is ’n A0 V-tipe en is net 25,3 ligjare van die Aarde af. Die voorwerpe Messier 56, M57 en Kuiper 90 kom in die Lier voor. M56 is ’n taamlike los bolvormige sterreswerm sowat 32 900 ligjare van die Aarde af. Dit het ’n deursnee van 85 ligjare en ’n oënskynlike magnitude van 8,3 mag. M57, ook bekend as die Ring-newel of NGC 6720, het ’n deursnee van een ligjaar en is 2 000 ligjare van hier. Dit is een van die bekendste planetêre newels en die tweede een wat ontdek is – in 1779 deur Antoine Darquier, 15 jaar nadat Charles Messier die Handgewig-newel ontdek het.


Stilte is ’n Afrikaanse rolprent wat op 12 Oktober 2012 vrygestel word. Die rolprent is ’n inspirerende, menslike drama van ’n jong vrou se reis van smart tot vreugde en haar terugkeer tot geloof. Dit speel af in die pragtige, tydlose landskap van Oudtshoorn. Die rolprent is ’n drama. Dit het ’n ouderdomsperk van 10-jaar. Angelique Pretorius as Antoinette van Wyk André Frauenstein as Pieter Chris de Clerq as Oom Hans Chanté Hinds as Tannie Dorrette Altus Theart as Deon Rockledge Deon Coetzee as Anton van Wyk Antoinette van Wyk het alles om voor te lewe. Sy is jonk, mooi en ’n talentvolle sangeres. Sy is op die rand van die verwesenliking van haar drome, wanneer ’n verskriklike tragedie haar tref. In ’n geweldadige aanval in hulle huis, sterf albei haar ouers en word sy vir dood agtergelaat. Sy oorleef die beproewing en besluit om op die plaas van haar oom en tante in Oudtshoorn te gaan herstel. Stilte is die storie van haar pad na heling. Dit is nie ’n maklike reis nie: Getraumatiseerd deur haar beproewing, weier sy om te praat, laat staan nog om weer te sing.


Die Breëkopbaber (Clariallabes platyprosopos) is 'n varswater vis wat voorkom in die Okavangorivier en die boonste gedeelte van die Zambezirivier. In Engels staan die vis bekend as die Broadhead catfish. Die Breëkopbaber het 'n breë, baie plat kop, net so lank as wat dit breed is, met bolwange en vier paar lang baarde. Daar is twee rye tandplate in die bokaak. Die rugvin is baie lank, sowat twee derdes van die totale vis se lengte en loop tot voor die stertvin. Die vis het geen vetvin nie. Die stertvin is goed ontwikkel. Die analevin is ook lank. Beide die rugvin en die anale vin beslaan die helfte van die vis se hoogte. Die buikvin is gepaard en swak ontwikkel. Die borsvin is gepaard en swak ontwikkel. Sy liggaamsvorm (profiel) is plat met die bek wat hoog in sit, en tipies baber. Die skubbe is mikroskopies klein in slym. Die Breëkopbaber is swart of donker bruin gespikkeld, selfde kleur bo en onder, en word tot 283 mm lank. Die Zimbabwe hengelrekord is 0.128 kg. Die vis leef in rotsagtige stroom versnellings in groot riviere en eet onder andere vis en water insekte.


Altus Theart is ’n Suid-Afrikaanse akteur wat in TV-, film- en teaterproduksies optree. Hy is veral bekend vir sy rol as Werner ‘Killer’ Botha in die Bakgat-rolprente, asook as Fafa Beltrame in kykNET se drama, Getroud Met Rugby. Theart het in 2006 ’n diploma in Drama van die Tshwane-Universiteit van Tegnologie verwerf, waar hy in teaterdans, sang en regie gespesialiseer het. Tydens sy studies het hy in verhoogproduksies soos A Midsummer Night’s Dream, The Crucible en die KKNK-produksie, Skimmespel opgetree. Hy het ook in Deon Opperman se Tree aan!, ’n musiekblyspel oor die Grensoorlog opgetree. Hy sing ook en ’n paar van sy musiekvideo’s is op MK89 uitgesaai. Op 6 Januarie 2012 trou hy met die aktrise, Zetske van Pletzen naby Bronkhorstpruit. Hulle het mekaar tydens die verfilming van Kruispad ontmoet. Verraaiers, 2013 as Kruger Stilte, 2012 Roepman, 2011 as Zane Getroud met Rugby: Die Onvertelde Storie, 2011 as Fafa Beltrame Bakgat!


De Haere is ’n nedersetting in die munisipaliteit Apeldoorn in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Lobola of Lobolo in Zoeloe, Xhosa en Ndebele is 'n Afrika-tradisie waar 'n man die familie van sy bruid vergoed om toestemming vir 'n troue te verkry. Die woord lobola word losweg na Afrikaans as bruidskat vertaal. Dieselfde konsep in Suid-Sotho staan as Mahadi bekend, Roora in Shona en Magadi in Noord-Sotho. Die doel van lobola is om die families nader aan mekaar te bring, wedersydse respek te kweek, en as bewys dat die man vir die vrou sal kan sorg. Dit is in teenstelling met westerse troues waar die bruidsfamilie vir die troue betaal. As die vrou mishandel sou word, kan die transaksie egter omgekeer word en kan die man sy vrou en lobola verbeur. Tradisioneel is beeste vir lobola gebruik, die primêre simbool van rykdom in die Afrika-samelewing. Tog betaal moderne stedelike mans eerder met kontant. Die lobola-onderhandelings is dikwels lank en kompleks, en beide die bruid en die bruidegom se uitgebreide families word hierby betrek. Wikiwoordeboek het 'n inskrywing vir lobola. Hierdie artikel is ’n saadjie. Voel vry om Wikipedia te help deur dit uit te brei.


Messier 26 of M26 (ook bekend as NGC 6694) is ’n oop sterreswerm in die sterrebeeld Skild. Dit is in 1766 deur Charles Messier ontdek en in sy katalogus van komeetagtige voorwerpe opgeneem. M26 is sowat 22 ligjare breed en sowat 5 000 ligjare van die Aarde af. Die helderste ster het ’n skynbare magnitude van 11,9. Die swerm is sowat 89 miljoen jaar oud. ’n Interessante eienskap van M26 is die lae digtheid van die sterre naby sy kern; dit word waarskynlik veroorsaak deur ’n wolk of instellêre materiaal tussen die Aarde en die swerm. SEDS: Messier 26 Messier 26 op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's Hierdie artikel is vertaal uit die Engelse Wikipedia Koördinate: 18h 45.2m 00s, −09° 24′ 00″


Die Bonthalssnoerskulpslak (Natica tecta) is 'n slak wat aan die wes- en suidkus van Suid-Afrika voorkom en leef in die sand op kusstrande of in riviermondings. Die skulp is ligbruin met donkerder bruin kolle op. Die ongewerwelde dier vreet mossels deur 'n suur af te skei en daarmee 'n gat in die skulp van die prooi te boor. Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel is oor die seediertjie, vir die boom, sien Wildekastaiing. Die Kaapse kastaiing (Parechinus angulosus) is 'n seekastaiing, is endemies aan Suid-Afrika en kom aan die Weskus en suidkus voor. In Engels staan die kastaiing bekend as die Cape urchin. Die diertjie word tot 6cm lank. Die diertjie leef in 'n skulp en het dun, pers, rooi of groen stekels wat deur gaatjies uit die skulp steek. Die ongewerwelde diertjie leef in die tussengetypoele en rotspoele. Hulle vreet seewier (kelp) en alge. Die diertjie gebruik leë skulpe as hoede vir beskerming teen die son. Nadat die diertjie doodgaan is die skulp rond, hol, groenerig en knopperig. Die kastaiing se stekels verskaf beskerming vir jong perlemoen (Haliotis midae). Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Die Gesiggiester (Echinodiscus bisperforatus) is 'n seekastaiing wat voorkom aan die suid- en ooskus van Suid-Afrika. Die ongewerwelde diertjie word tot 9 cm lank. Daar is 'n kenmerkende gesiggie op die plat skulp van 'n dooie diertjie terwyl die skulp van 'n lewende diertjie oortrek is met stekels. Die diertjie leef in sanderige gebiede in beskutte water waar hy hom self begrawe. Hy vreet klein organismes en ander oorblyfsels. Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Hierdie artikel is ’n saadjie. Voel vry om Wikipedia te help deur dit uit te brei.


Die 2013 Absa Curriebeker was ’n rugbykompetisie wat in 2013 tussen provinsiale spanne in Suid-Afrika uitgespook is. Dit was die 75ste seisoen van die kompetisie sedert dit vir die eerste keer in 1889 gespeel is. Die Westelike Provinsie is die verdedigende kampioene. Hulle het die Natalse Haaie met 25–18 in die 2012 eindstryd op Kings Park verslaan. Die eindstryd is hierdie jaar op 26 Oktober 2013 in Kaapstad beslis. Pos = Tabel Posisie S = Speel W = Wen (4 punte) G = Gelykop (2 punte) V = Verloor (0 punte) PV = Punte vir (Totale punte aangeteken) PT = Punte teen (Totale punte afgestaan) +/- = Punteverskil (Die totaal van PV minus PT) BP = Bonuspunt Spanne kan tot twee bonuspunte in 'n rondomtaliewedstryd verdien. Een bonuspunt word toegeken vir 'n span wat vier of meer drieë gedruk het in een wedstryd, ongeag die uitslag van die wedstryd. 'n Bonuspunt word ook toegeken aan die verloorspan wanneer daardie span met 7 of minder punte verloor. Slegs die verloorspan kan 'n maksimum van 2 bonuspunte verkry. Pte = Alle punte wat bymekaar gemaak is.


Gietelo is ’n nedersetting in die munisipaliteit Voorst in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Panjin (Chinees: 盘锦) is 'n stad in die Chinese provinsie Liaoning met 'n bevolking van 1 243 000 in 2010. Die stad is in die noordooste van China aan die kus van die Golf van Bohai, noordoos van Beijing en Tianjin geleë. Die stad grens in die noordooste en ooste aan Ansjan, in die suidooste aan Yingkou en in die weste en noordweste aan Jintsjou.


Changde (Chinees: 常德) is 'n stad in die Chinese provinsie Hunan met 'n bevolking van 5 717 218 in 2010. Die stad is in die suidooste van China aan die Yangtze, suidwes van Wuhan en noordwes van Changsha geleë. Hierdie artikel is ’n saadjie. Voel vry om Wikipedia te help deur dit uit te brei.


WASP-12b is ’n planeet van die ster WASP-12 wat deur die SuperWASP-planeetopname ontdek is. Die ontdekking is op 1 April 2008 aangekondig. Omdat sy wentelbaan so naby aan sy ster is, het dit een van die laagste digthede vir planete (dit sit uit vanweë die energievloei van die ster). Die planeet se wentelbaan duur net effens meer as ’n dag, in vergelyking met die Aarde se wentelbaan van 365 dae om die Son. Sy afstand is net 1/44 van die Aarde s’n van die Son af. Die planeet is so naby sy ster dat die ster se getykragte die planeet skeeftrek in ’n eiervorm en meterie van sy atmosfeer aantrek teen ’n tempo van sowat 10−7 MJ per jaar. Vanweë die sogenaamde "getyverhitting" en sy nabyheid aan die ster is die oppervlaktemperatuur meer as 2 500 kelvin. Op 20 Mei 2010 is met die Hubble-ruimteteleskoop opgemerk dat WASP-12 die planeet "verorber". Wetenskaplikes het geweet dit is moontlik, maar dit is die eerste keer dat dit so duidelik waargeneem is. Nasa voorspel dat die ster nog net sowat 10 miljoen gaan bestaan.


Engeland is ’n nedersetting in die munisipaliteit Apeldoorn in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


USS Alabama Die USS Alabama was 'n slagskip van die Amerikaanse Vloot tydens die Tweede Wêreldoorlog. Die skip het 38 000 ton water verplaas en was toegerus met nege 16-duim kanonne. Hy het ook oor twintig 5-duim meerdoelige kanonne beskik. Die skip was aangedryf deur turbines wat 130 000 dryfasperdekrag gelewer het en 'n kruisspoed van 28 knope verseker het. Die Alabama was in die South Dakota klas, die tweede generasie slagskepe van die Amerikaanse herbewapeningsprogram voor die Tweede Wêreldoorlog. Dié klas was ietwat korter as hul voorgangers maar beter gepantser. 'n Unieke kenmerk van die skip was die groot aantal lugafweerkanonne op die bowerk. The Encyclopedia of Sea Warfare. Spring Books. 1975. ISBN 0-600-33111-3


Matieland! is in 1955 in swart en wit verfilm as 'n Afrikaanse romantiese komedie met 'n rugbytema. Die verhaal speel af op die universiteitsdorp Stellenbosch en die titel verwys na die bynaam vir die plaaslike universiteit. Pierre de Wet was die vervaardiger sowel as die regisseur. Die draaiboek is gegrond op 'n verhaal deur Jan Perold. 'n Jong man ("Andries Viviers"), afkomstig van 'n plattelandse plaas, gaan na die Universiteit Stellenbosch waar hy sy rugbyvaardighede toon en verlief raak op die dogter ("Vickie") van sy chemieprofessor ("Pottie"). Professor Pottie hou nie van Andries se pa nie, wat destyds die hart van 'n meisie verower het waarop Pottie self verlief was. Die meisie het later Andries se ma geword. Pottie verhoed dat Andries gekies word vir die jaarlikse intervarsity-rugbywedstryd tussen Maties en Ikeys (die bynaam van die Universiteit van Kaapstad). Vickie oortuig Pottie om sy knoeiwerk ongedaan te maak, en Andries en sy mededinger om Vickie se liefde moet hulle verskille op die rugbyveld oplos om hulle span te help wen.


Die Naaldskub-koninginvis (Scomberoides tol) is 'n vis wat voorkom in die Indiese Oseaan en aan die ooskus van Afrika suidwaarts tot by KwaZulu-Natal. In Engels staan die vis bekend as die Needlescaled queenfish. Die vis het 5-8 ovaalvormige swart kolle op of langs die sylyn. Alfabetiese lys van visse Lys van Suider-Afrikaanse visse volgens wetenskaplike name Lys van visfamilies Scomberoides tol by FishBase. Coastal Fishes of Southern Africa. Phil & Elaine Heemstra. 2004. ISBN 1-920033-01-7 The Taxonomicon


Die Grootbek-skreeubaber (Synodontis macrostoma) is 'n varswater vis wat in die boonste gedeeltes van die Zambezirivier en die Kafuerivier, die Kunenerivier en die Okavangorivier voorkom. In Engels staan die vis bekend as die Largemouth squeaker. Die vis het 'n lang snoet met 'n groot bek en die stertvin is gevurk. Daar is klein kolletjies op die kop en groot en klein kolle op die lyf. Daar is geen kolle op die onderkant nie. Die vis word tot 92 mm lank. Die vis leef vermoedelik in rotsagtige areas. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 uBio (en) Cuvier G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532. BioLib (en) http://fishbase.org/summary/Synodontis-macrostoma.html Hierdie artikel is ’n saadjie.


Die Kafue-kuilvissie (Nothobranchius kafuensis) is 'n varswatervis wat voorkom in panne in die Kafuerivier-vallei in Zambië. In Engels staan die vis bekend as die Kafue killifish. Die vis het 'n stewige lyf met die dorsale vin agter op die lyf, teenoor die anale vin. Beide vinne is omtrent ewe groot. Die stertvin is groot en bolrond. Die mannetjies se skubbe is bleek blou met breë donker rante; die hele vis lyk meer blou as rooi. Die stertvin se kleur wissel; dit is of rooi met ligblou en swart uitwaartse konsentriese bande of die blou bande kom nie voor nie. Die dorsale vin is lig blou met rooi strepe en patrone op. Die wyfie is eenvoudig bruin van kleur met die skubbe en wange wat 'n ligte silweragtige of blou skynsel het. Die vis word tot 60 mm lank. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Fishbase - Nothobranchius kafuensis A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 D. Tweddle (2007) Nothobranchius kafuensis In: IUBN 2009.


Die Kafuerivier is een van die groter sytakke van die Zambezirivier. Die rivier is geleë binne Zambië en is ook die langste rivier in Zambië en is ongeveer 960 km lank. Die rivier dreineer 'n area van 155,000 km² en het 'n gemiddelde stroomvloei van 320 m³/s deur die onderste gedeelte met groot seisoenale variasies. Dit lewer sowat 10 km³ water per jaar aan die Zambezirivier. Die rivier ontspring op 'n hoogte van 1350 m op 'n plato net suid van die grens tussen Zambië en die Demokratiese Republiek van die Kongo, 120 km noord-wes van die Koperstreek en vloei in die Zambezirivier in onder die Karibadam. Die rivier is ryk aan vis en van die bekendste spesies wat voorkom is: Bruinkol-kurper Kafue-kuilvissie Kafue-kurper Verskeie ghieliemientjies Daar kom ook 'n groot verskeidenheid kurpers en skreeubabers in die rivier voor. Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Apollo was die Griekse en Romeinse god van lig en die son, die waarheid en voorspellings, boogskiet, medisyne en heling, musiek, die digkuns, die kunste en nog meer. Apollo kan ook verwys na: Apollo (distribusiestasie), 'n elektriese distribusie-substasie in die suidooste van Pretoria. Apollo-program, 'n reeks ruimtesendings wat tussen 1961 en 1975 deur NASA onderneem is. Apollo 10, vierde bemande sending van die Apollo-program. Apollo 11, vyfde bemande sending van die Apollo-program en die eerste sending om op die maan te land. Apollo 12, sesde bemande sending van die Apollo-program en die tweede sending om op die maan te land. Apollo 13, sewende bemande sending van die Apollo-program. Apollo 14, agtste bemande sending van die Apollo-program. Apollo 15, negende bemande sending van die Apollo-program. Apollo 16, tiende bemande sending van die Apollo-program en die vyfde sending om op die maan te land. Apollo (skip), die Kerk van Sciëntologie se eerste vlagskip en spirituele hoofkwartier tussen 1967 en 1975.


Die Federale Vryheidsparty (FVP) was ’n Suid-Afrikaanse politieke party wat op 10 Oktober 2012 gestig is. Die party was van voorneme is om aan die algemene verkiesing van 2014 deel te neem. Hulle het hulle beywer vir ’n konfederale staatsbestel waarin alle volke, nasies of etniese groepe sy eie deelstaat kan hê en waarin sodanige volk, nasie of etniese groep homself kan regeer volgens sy eie godsdienstige en kulturele lewensbeskouing, vry van enige staat of organisasie. Die Federale Vryheidsparty het homself beywer om namens die Afrikaner- en Boerevolk om die deelstaat te verkry. Verder was die Federale Vryheidsparty ook ’n party wat na die regte van die Afrikaner- en Boerevolk omsien. Die Party het ’n terugslag beleef toe twee van sy lede, Hein Boonzaaier en Johan Prinsloo, op 16 Desember 2012 gearresteer is vir hoogverraad. Boonzaaier is op 23 Januarie 2013 op borgtog van R80 000 vrygelaat. Die saak teen hom is later teruggetrek. Die party het op 9 Maart 2013 aangedui dat hy die rassistiese haatgroep die "New Black Panther Party" se besoek aan Suid-Afrika gaan stop.


Die Hluleka-natuurreservaat is aan die Wildekus in die Oos-Kaap van Suid-Afrika geleë, en is 772 hektaar groot. https://www.wildcoast.co.za/hluleka/hluleka-nature-reserve Stuart, Chris & Mathilde (2012). National Parks and Nature Reserves. Struik Travel and Heritage. ISBN 978-1-77007-742-3. Olivier, Willie & Sandra; Cubitt, Gerald (1998). Ontdek die Natuurwonders van Suid-Afrika. Kaapstad: Struik Uitgewers. ISBN 978-1-86825-893-2.


Die Dochiariou-klooster (Grieks: Μονή Δοχειαρίου) is ’n Oosters-Ortodokse klooster op Berg Athos in Griekeland. Dit is 10de in rang van die skiereiland se kloosters en is toegewy aan die aartsengele Migael en Gabriël. Daar is tans sowat 30 monnike. Die klooster is die 10de eeu gestig. Een van die kultuurskatte in sy besit is die Ikoon van die Maagd "Gorgoypikoos" ("Sy Wat Gou Hoor"). In die biblioteek is 545 manuskripte, 62 van hulle op perkament, en meer as 5 000 gedrukte boeke. Berg Athos Dochiariou op Berg Athos se webtuiste Geargiveer 5 Desember 2008 op Wayback Machine Griekse departement van kultuur: Docheiariou Geargiveer 19 Oktober 2006 op Wayback Machine Hierdie artikel is vertaal uit die Engelse Wikipedia Koördinate: 40°15′59″N 24°10′24″O / 40.26639°N 24.17333°O / 40.26639; 24.17333


Xenophontos-klooster Die Xenophontos-klooster (Grieks: Μονή Ξενοφώντος) is ’n Oosters-Ortodokse klooster aan die weskus van Berg Athos in Griekeland. Dit is 16de in rang van die skiereiland se kloosters en is toegewy aan sint Joris. Daar is tans sowat 55 monnike. Die klooster is in die 10de of 11de eeu gebou. Dit het elf kapelle binne en ses buite. Die biblioteek bevat sowat 300 manuskripte en 4 000 gedrukte boeke. Die nuwe kerk Die ou kerk Binnehof Berg Athos Xenophontos op Berg Athos se webtuiste Geargiveer 29 Julie 2012 op Wayback Machine Griekse departement van kultuur: Xenofontos Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei. Koördinate: 40°14′45″N 24°11′25″O / 40.24583°N 24.19028°O / 40.24583; 24.19028


Hettie Uys (née Van Rooyen) is 'n Afrikaanse aktrise. Sy is in 1945 met die filmmaker Jamie Uys getroud. Sy was aanvanklik 'n wiskundeonderwyser, maar het haar man later met die vervaardiging van sy rolprente bygestaan. Sy het ook in verskeie van hierdie rolprente verskyn. Die eerste hiervan was die rolprent Daar Doer in die Bosveld in 1951. Lord Oom Piet, 1962 as Susanna Kromhout Die Bosvelder, 1958 as Martie Daar Doer in die Stad, 1954 as Martie Botha Vyftig-vyftig, 1952 Daar Doer in die Bosveld, 1951 as Martie du Toit Hierdie artikel is ’n saadjie. Voel vry om Wikipedia te help deur dit uit te brei.


Die Swartrand-seepaling (Conger cinereus) is 'n vis wat voorkom in die westelike Indiese Oseaan en aan die ooskus van Afrika tot by Knysna. In Engels staan die vis bekend as die Moustache conger. Wikispecies het meer inligting oor: Conger cinereus Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Froese, Rainer, en Daniel Pauly, eds. (2006). "Conger cinereus" in FishBase. Mei 2006-weergawe.


Zibo (Chinees: 淄博) is 'n stad in die Chinese provinsie Shandong met 'n bevolking van 4 530 600 in 2010. Die stad is geleë tussen Jinan in die weste, Laiwu en Tai'an in die suidweste, Linyi in die suide, Weifang in die ooste, Dongying in die noordooste en Bintsjou in die ooste.


Adam en Eva is 'n speletjie wat deur kinders gespeel word. Twee spelers, gewoonlik 'n seun en 'n dogter word gekies. Hulle word dan beide geblinddoek en binne die kring van spelers ingelei. Hulle moet dan na mekaar roep en volgens wat hulle hoor mekaar probeer vind. As die seun vra, "Eva, waar is jy", moet sy antwoord, "Adam, hier is ek". As net twee spelers deelneem, kan julle rug teen rug staan en 'n aantal tree van mekaar wegstap voordat die soekery begin. Lys van kinderspeletjies Adam en Eva, Bybelkarakters wat tot hul verbanning in die Tuin van Eden gewoon het. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die Sandrivier wat in Mpumalanga vloei. Vir ander riviere met dieselfde naam, sien Sandrivier (dubbelsinnig) Die Sandrivier (ook genoem Manyeletirivier) is 'n rivier in die laeveld van Mpumalanga, Suid-Afrika. Die rivier vloei suidooswaarts deur die Sabi Sand-wildreservaat en sluit aan by die Sabierivier ongeveer 13 km oos van Skukuzaruskamp in die Krugerwildtuin by 24°57′25″S 31°42′39.6″O / 24.95694°S 31.711000°O / -24.95694; 31.711000. Hukumurhi Khokhovelarivier Klein-Sandrivier Lephong Magoso Merry Pebble Stream Mlowati Molapakgomo Mutlumuvirivier Phungwe Snuifspruit Kaart van die rivier se vloei


Vivian Solomons (19 September 1952 – 13 April 1984) was ’n geskiedenisonderwyser; inspekteur van onderwys, Afrikaanse akteur en TV-aankondiger. Hy is in April 1984 oorlede kort nadat hy op Vrydag die 13de in ’n motorongeluk was. Solomons het in die laat 1970's en vroeë 1980's naam gemaak in ’n paar toneelstukke, onder meer Athol Fugard se Statements After an Arrest Under the Immorality Act in 1979 in die Markteater in Johannesburg saam met Wilma Stockenström en Adam Small se Kanna, Hy Kô Hystoe in 1981 in die Staatsteater in Pretoria saam met Wilna Snyman. Op 6 Julie 1983 het hy die eerste bruin aankondiger op die destydse "wit" kanaal TV1 geword. Hy is in 1984 ná ’n motorongeluk dood te midde van omstredenheid – daar was glo ’n oponthoud om hom in die hospitaal te kry omdat nie besluit kon word of hy bruin of wit is nie.


Hoge Enk is ’n nedersetting in die munisipaliteit Elburg in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Hoenderloo is ’n dorp in die munisipaliteite Apeldoorn en Ede in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Fred Nel is/was 'n Suid-Afrikaanse rolprentregisseur. Hy het die régie van verskeie TV-reekse vir die ou SAUK behartig. In 1989 ontvang hy 'n akademieprys vir sy dokumentêre televisieprogram, Meneer die Speaker. Bosveldhotel, die moevie, 1985 Die Bosveldwinkel (TV-reeks), 1980 Bart Nel (TV-fliek), 1977 Drama, Drama (TV-reeks), 1978 Seepsteenbataljon (TV-reeks), 1978 Moeder Hanna (TV-fliek), 1973 Fred Nel in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Parakneria is 'n genus van visse wat aan die familie Kneriidae behoort. Die mannetjies van die genus ontwikkel nie skulpoortjies soos die spesies van die familie Kneria nie. Die genus is maerder as die van Kneria en daar is twaaf spesies wat tot die genus behoort en twee kom in Suider-Afrika voor. Spesies wat hoort tot die genus: Parakneria fortuita - Cubango-skulpoortjie Parakneria mossambica - Gorongosa-skulpoortjie Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1


Santiago de Cuba is met 'n bevolking van 472 255 die tweede grootste stad van Kuba ná die hoofstad Havana. Die stad is in die suide van die eiland aan die kus van die Karibiese See geleë en is in 1515 deur Spanjaarde onder Diego Velázquez de Cuéllar gestig. Hierdie artikel is ’n saadjie. Voel vry om Wikipedia te help deur dit uit te brei.


Die Kongō was 'n slagskip van die Japannese Keiserlike Vloot tydens die Tweede Wêreldoorlog. Hy is in 1913 in diens geneem nadat hy in Engeland gebou is. Hy is as 'n kruiser gebou maar net voor die Tweede Wêreldoorlog omgebou na 'n slagskip. Hy is gedurende 1944 gekelder. Die Kongō het 31 720 ton water verplaas en was aangedryf deur vier turbines wat gesamentlik 136 000 dryfasperdekrag gelewer en 'n topspoed van 30,5 knope verseker het. Hy was toegerus met agt 14-duim kanonne, veertien 4-duim kanonne en agt 5-duim lugafweerkanonne. The Encyclopedia of Sea Warfare. Spring Books. 1975. ISBN 0-600-33111-3 Koördinate: 26°09′N 121°23′O / 26.150°N 121.383°O / 26.150; 121.383


Kaifeng (Chinees: 开封) is 'n stad in die Chinese provinsie Henan met 'n bevolking van 4 676 159 in 2010. Die stad is oos van Zhengzhou aan die Geelrivier geleë. Die stad het 'n lang en ryk geskiedenis van meer as 2500 jaar en het vanaf 960 tot 1127 as die hoofstad van China gedien. Hierdie artikel is ’n saadjie. Voel vry om Wikipedia te help deur dit uit te brei.


Die Kwandwe-wildreservaat is 'n private natuurreservaat, noordoos van Grahamstad in die Oos-Kaap geleë. Die reservaat is 22 000 hektaar groot en die Groot-Visrivier verdeel die reservaat feitlik in die helfte. Daar kom min groot soogdiere voor, maar die natuurskoon van die berglandskap is besonders om te aanskou. Die naam Kwandwe beteken "Plek van die Bloukraanvoël" in die plaaslike Xhosataal. Soogdiere soos swartwildebeeste, swartrenosters, Kaapse grysbok en die kwesbare klein gekolde kat kom in die reservaat voor, sowel as voëlsoorte soos bloukraanvoëls, die Knysnaspeg en kroonarende. Die Januarie-maksimumtemperatuur wissel tussen 28°C tot 32°C terwyl die Julie-maksimumtemperatuur wissel van 21°C tot 25°C. Die Julie-minimumtemperatuur is 2°C tot 5°C. Die reënval wissel tussen 236 mm tot 560 mm per jaar. Stuart, Chris & Mathilde (2012). National Parks and Nature Reserves. Struik Travel and Heritage. ISBN 978-1-77007-742-3. Hierdie artikel is ’n saadjie. Voel vry om Wikipedia te help deur dit uit te brei.


Die Tembe-olifantpark is geleë in KwaZulu-Natal en is 30 000 hektaar groot. Die reservaat grens aan die Ndumo-natuurreservaat. Die reservaat is bekend vir sy olifante. Stuart, Chris & Mathilde (2012). National Parks and Nature Reserves. Struik Travel and Heritage. ISBN 978-1-77007-742-3. Tembe Olifantpark se webtuiste Hierdie artikel is ’n saadjie. Voel vry om Wikipedia te help deur dit uit te brei.


Die Namakwa-ghieliemientjie (Barbus hospes) is 'n varswatervis wat in die Oranjerivier onder die Augrabieswaterval voorkom. In Engels staan die vis bekend as Namaqua barb. Die vis het 'n slanke lyf met die dorsale vin agter op die rug en die stertvin is diep gevurk. Die bek is klein met twee pare baarde om. Die vis is gryswit of wit oor sy hele lyf en die vinne is kleurloos. Die vis word tot 75 mm groot. Die vis leef in oop water in die hoofstroom en vreet soöplankton en waterinsekte. Die vis is bedreigd maar trek voordeel uit die feit dat water meer konstant vloei in die Oranjerivier as gevolg van die groot hidroëlektriese skemas in die Gariepdam en Vanderkloofdamme. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 http://fishbase.org/summary/Barbus-hospes.html


'n Nedersetting of lokaliteit is 'n plek waar 'n groep mense (tydelik of permanent) woon of, in die verlede gewoon het. Dit sluit gehuggies, dorpe, buurte, stede en metropole in, ongeag van grootte of belangrikheid daarvan. 'n Nedersetting sluit ook die opgeboude infrastruktuur, soos huise, kerke, paaie, parke, damme en so meer in. Mense het al van die vroegste tye in groepe saam gewoon. Nedersettings ontstaan gewoonlik op plekke waar voldoende hulpbronne soos vars water en voedsel beskikbaar is. Veiligheid het in die verlede 'n groot rol gespeel omdat die gemeenskap in 'n nedersetting hulself makliker teen natuurlike vyande (roofdiere) en ander vyandige groeperinge kon verdedig. Ekonomiese belange speel deesdae die oorwegende rol. So ontstaan myndorpe waar minerale ontgin kan word, hawestede en vissersdorpe langs die kus en vakansiedorpies naby mooi natuurskoon. Soms woon mense in groot groepe saam en ander kere in kleiner groepies. Dorpe ontstaan gewoonlik op die platteland as 'n groepering van huise en winkels ('n landelike nedersetting). Met die ontdekking van goud en diamante en die aanbreek van die industriële revolusie het die bevolking van 'n landelike na 'n stedelike leefwyse oorgeskakel.


Die Remora (Remora remora) is 'n vis wat wêreldwyd voorkom. Die vis is eenvormig donkerbruin en word tot 62 cm lank. Dit het 'n suier op die kop en kan homself aan haaie, groter visse, seeskilpaaie en selfs skepe heg deur aan hulle vas te suig met die suier. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Remora-remora.html Hierdie artikel is ’n saadjie. Voel vry om Wikipedia te help deur dit uit te brei.


Die Nahoonrivier is 'n rivier in Oos-Londen in die Oos-Kaap, Suid-Afrika. Die rivier en die Nahoondam (32°54′36″S 27°48′55″O / 32.91000°S 27.81528°O / -32.91000; 27.81528) voorsien sommige van die water aan Oos-Londen en omgewing. Dit loop oos van die Buffelsrivier en die hawe, en wes van die Gonubierivier. Die voorstad Nahoon lê op sy weste-oewer en Beacon Bay op die ooste-oewer. Die rivier vloei deur 'n strandmeer en Afrika se suidelikste mangrove-woud wat by 32°59′0″S 27°57′0″O / 32.98333°S 27.95000°O / -32.98333; 27.95000 in die Indiese Oseaan uitmond. Oorkant die monding is die Nahoonrif wat baie gewild is vir branderplankry en ook bekend is vir aanvalle deur witdoodshaaie op ryers. 'n Klein bevolking van die bedreigde Oos-Kaapse kurper (Sandelia bainsii) kom in die Nahoonrivier voor. "Sandelia bainsii". Geargiveer vanaf die oorspronklike op 4 Julie 2008. Besoek op 18 Mei 2013.


Die HMS Invincible was 'n slagkruiser van die Britse Vloot tydens die Eerste Wêreldoorlog. Hy was ontwerp as 'n pantserkruiser maar later herklassifiseer as 'n slagkruiser. Hy het dieselfde slaankrag gehad as 'n slagskip - amper dieselfde as die HMS Dreadnought - maar het minder pantser gehad om sy spoed te vermeerder. Die ontwerp was nie suksesvol nie en hy en die susterskepe kon nie die straf verduur tydens die Slag van Jutland nie - drie skepe insluitende die Invincible ontplof tydens die slag met groot lewensverlies. Sy hoogtepunt was tydens die Slag van die Falkland-eilande. Die skip het 17 250 ton water verplaas en was aangedryf deur vier stoomturbines wat 41,000 dryfasperdekrag gelewer het en het 'n topspoed van 25,5 knope verseker. Hy was toegerus met agt 12-duim-, sestien 4-duim kanonne en vier 18-duim torpedobuise. The Encyclopedia of Sea Warfare. Spring Books. 1975. ISBN 0-600-33111-3


Edwald Yurk (Guaratuba, 16 Mei 1962), beter bekend as Vavá, is 'n Brasiliaanse sokkerspeler. Hy speel onder meer vir Coritiba, Goiás, Palmeiras, Náutico, Avaí en Rio Branco-PR. Kampioen van Brasilië: 1985 Kampioen van Paraná: 1986 O Gol


Die Witkatlagter (Turdoides bicolor) is 'n endemiese standvoël wat voorkom in sentraal en noordoos Namibië, Botswana, suidwes Zimbabwe en noordwes Suid-Afrika . In Engels staan die voël bekend as South pied babbler. Die voël is hoofsaaklik wit en swart. Die volwasse voël het swarterige vlerke en 'n ongemerket wit kop en rug. Die jong voël is ligbruin en word mettertyd witter. Die voël word 23–26 cm groot weeg 70-84 gram. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Turdoides bicolor". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Kimberleykoester (Anthus pseudosimilis) is 'n klein voëltjie wat endemies is aan die savanne-grasvelde in Suid-Afrika en Namibië. Hierdie voëltjie is eers onlangs beskryf (2002). In Engels staan die voël bekend as die Kimberley pipit. Die voël is 18 cm lank en weeg ongeveer 32 gram. Sy vere is hoofsaaklik bruin. Dit lyk baie soos die Nicholsonse koester; die kaakstreep en gesigsmerke is oor die algemeen donkerder en duideliker. Die wenkbroue is ook breër en meer opvallend. Die kimberleykoester soek insekte op die grond. Dit is monogaam, en die wyfie lê 2 tot 3 blou eiers. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Liversidge & Voelker, Bull. B.O.C. 122(2): 93-109 SA voëls Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 Avibirds[dooie skakel]


Die Bruinalbatros (Phoebetria fusca) is 'n voël wat selde aan die Suid-Afrikaanse kus gesien word. Die voël is 'n swerwer, is roetbruin en het 'n wit oogkring. Die stert is lank en wigvormig en die vlerke is lank en smal. In Engels staan die voël bekend as Sooty Albatross. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Wikispecies het meer inligting oor: Phoebetria fusca Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Phoebetria fusca". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Brands, S. (2008) Hierdie artikel is ’n saadjie. Voel vry om Wikipedia te help deur dit uit te brei.


Aritatsu Ogi (小城 得達, Ogi Aritatsu?, 10 Desember 1942 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die Seeduifstormvoël (Daption capense) is 'n stormvoël wat voorkom aan die weskus en suidkus van Suid-Afrika. Die voël is 35 – 40 cm groot en weeg 350 - 550 g met 'n vlerkspan van 80 - 92 sentimeter. In Engels staan die voël bekend as Pintado petrel. 'n Seeduifstormvoël in vlug. Van onder gesien. Broeiende Seeduifstormvoël op die King George-eiland. Eier van 'n Seeduifstormvoël. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Brands, Sheila (15 Aug 2008(a)) ZipCode Zoo (03 Jul 2009) Hierdie artikel is ’n saadjie. Voel vry om Wikipedia te help deur dit uit te brei.


Die Kleinpikkewyn (Eudyptula minor) is 'n seevoël wat redelik seldsaam is aan die kus van Suid-Afrika. Die voël is 40 – 45 cm groot en weeg 0.8 - 1.6 kg. Die pikkewyn is klein en lyk soos 'n pas-uit-die-nes-Brilpikkewyn. In Engels staan die voël bekend as Little penguin. Dit is sleg eenkeer aangeteken in Suid-Afrika. 'n Kleinpikkewyn. Etenstyd by Melbourne se dieretuin. 'n Familie verlaat hulle skuiling. Wikispecies het meer inligting oor: Eudyptula minor Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Eudyptula minor". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Sentrale ekonomiese streek (Russies: Центра́льный экономи́ческий райо́н, Tsentralni ekonomitsjeski rajon) is een van 12 ekonomiese streke van Rusland. Dit is geleë in die sentrale deel van die Europese streek in die land. Talle paaie en spoorweë kruis mekaar hier. Die streek is 484 000 km2 groot en die bevolking is 30,5 miljoen volgens die 2012-sensus. Meer as 80 persent van die mense woon in die stede. Die gemiddelde bevolkingsdigtheid is 63/km2. Van die groot stede in dié belangrike nywerheidstreek sluit in Moskou, Smolensk, Jaroslawl, Wladimir en Toela. Die Wolga- en Oka-rivier is belangrike waterweë, en die Moskou–Wolga- en die Don-Wolga-kanaal verbind Moskou met die Kaspiese en Oossee. Die volgende deelgebiede val in die streek: Brjansk-oblast Iwanowo-oblast Jaroslawl-oblast Kaloega-oblast Kostroma-oblast Moskou Moskou-oblast Orjol-oblast Rjazan-oblast Smolensk-oblast Toela-oblast Twer-oblast Wladimir-oblast Hierdie artikel is vertaal uit die Engelse Wikipedia [1] Russiese 2010-sensus


Aristillus (omstreeks 261 v.C.) was ’n Griekse sterrekundige, moontlik van die skool van Timocharis (omstreeks 300 v.C.). Sy deklinasie van sterre was van die akkuraatstes van sy tyd. Dit lyk of hy in Alexandrië gewerk het. ’n Krater op die maan, Aristillus, is na hom genoem. Hierdie artikel is ’n saadjie. Voel vry om Wikipedia te help deur dit uit te brei.


Die Lusitania is tydens die Eerste Wêreldoorlog op 7 Mei 1915 deur 'n Duitse duikboot aan die suidkus van Ierland gekelder. Hierdie skip was die eiendom van die Britse Cunard-redery en was onderweg van New York na Liverpool. Binne 20 minute het die skip gesink en het 1198 mense verdrink. Daaronder was 128 met Amerikaanse burgerskap. Die Duitsers het die torpedering geregverdig omdat die Lusitania wapentuig vervoer het. Die aanval op die skip het die openbare mening in die VSA laat wegswaai van neutraliteit. Aanlyn-versamelings Lusitania Online - The home port of RMS Lusitania on the web Museums National Museums Liverpool - Merseyside Maritime Museum: Lusitania collection Hierdie artikel is ’n saadjie. Voel vry om Wikipedia te help deur dit uit te brei.


61 Cygni is ’n dubbelster in die sterrebeeld Swaan en een van die naaste sterre aan die Aarde. Dit bestaan uit twee Klas K-dwergsterre wat om mekaar wentel in 'n periode van sowat 659 jaar. Teen die 5de en 6de skynbare magnitude is hulle van die mees onopsigtelike sterre aan die naghemel vir iemand sonder ’n optiese instrument. 61 Cygni het die eerste keer die aandag van sterrekundiges getrek met sy groot eiebeweging. In 1838 het Friedrich Wilhelm Bessel sy afstand van die Aarde af geraam op 10,4 ligjare, baie naby aan die werklike afstand van sowat 11,4 ligjare. Dit was die eerste afstand van ’n ster naas die Son wat geraam is, en die eerste ster waarvan die parallaks gemeet is. Deur die 20ste eeu het verskeie sterrekundiges gemeen daar is ’n planeet met ’n groot massa om een van die twee sterre, maar onlangse hoëpresisie-waarnemings het getoon dit is nie die geval nie. Tot op datum is geen bevestigde planeet nog in die stelsel gevind nie. Die helderste ster van die stelsel, 61 Cygni A, se magnitude is 5,2, en 61 Cygni B is 6,1.


’n Swartdwerg is ’n hipotetiese steroorblyfsel wat gevorm word wanneer ’n witdwerg so koel geword het dat dit nie meer veel hitte of lig uitstraal nie. Aangesien die tyd wat nodig is dat ’n witdwerg dié toestand bereik langer as die ouderdom van die heelal (13,8 miljard jaar) is, bestaan daar na verwagting nog nie swartdwerge nie, en die temperatuur van die koelste witdwerge is een waarneembare perk op die ouderdom van die heelal. Die naam "swartdwerg" word ook soms gebruik vir bruindwerge in ’n hipotetiese laat stadium – bruindwerge is substellêre voorwerpe wat nie genoeg massa het om die kernreaksie-verbranding van waterstof vol te hou nie (minder as sowat 0,08 sonmassa). ’n Witdwerg ontstaan wanneer ’n hoofreeksster met ’n lae of middelmatige massa (minder as sowat 9 tot 10 sonmassas) al sy buitenste lae verloor of al die elemente opgebruik het wat hy warm genoeg is om te verbrand. Wat oorbly, is ’n digte bol ontaarde materie wat vanweë termiese straling stadig afkoel en eindelik ’n swartdwerg word.


Mir (Russies: Мир; letterlik "Vrede" of "Wêreld") was die eerste bewoonde ruimtestasie in ’n baan om die Aarde. Dit het eers aan die Sowjetunie en later Rusland behoort en het van 1986 tot 2001 bestaan. Mir was gebaseer op die voorheen gelanseerde Saljoet-ruimtestasies. Die verskillende modules, wat vooraf gebou is, is van 1986 tot 1996 in die ruimte aanmekaargesit. Dit het die grootste massa van enige vorige ruimtetuig gehad en het die rekord gehou vir die grootste mensgemaakte satelliet in ’n wentelbaan om die Aarde totdat die Internasionale Ruimtestasie (IRS) die rekord verbeter het. Mir het gedien as ’n laboratorium waarin navorsing gedoen is oor biologie, fisika, astronomie, meteorologie en ruimtetuigstelsels om tegnologie te ontwikkel wat nodig is vir die permanente bewoning van die ruimte. Die stasie is deur verskillende groepe ruimtevaarders beman. Dit het die rekord opgestel vir die langste ononderbroke menslike teenwoordigheid in die ruimte: 3 644 dae. Dié rekord is op 23 Oktober 2010 deur die IRS verbeter. Dit hou steeds die rekord vir die langste enkele ruimtevlug: 437 dae 18 uur deur Waleri Poljakof.


Yoshiyuki Hasegawa (gebore 11 Februarie 1969) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Ryuji Michiki (gebore 25 Augustus 1973) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Kazuyoshi Miura (gebore 26 Februarie 1967) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Wikimedia Commons het meer media in die kategorie Kazuyoshi Miura. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Vuyo Mbuli (1967-2013) was 'n Suid-Afrikaanse radio- en TV-aanbieder. Hy maak sy radio-debuut in 1995 as nuusleser op SAfm. In 1993 maak hy sy TV-debuut as 'n kontinuïteitsaanbieder op SAUK3. Hy was veral bekend as die aanbieder van die veeltalige ontbytprogram, Morning Live op SAUK2. Hy was vir 13 jaar, vanaf November 1999 tot sy dood in 2013, by die program betrokke gewees. Mbuli het op 18 Mei 2013 die rugbykragmeting tussen die Cheetahs en die Reds in die Vrystaat-stadion bygewoon. Hy het tydens die geleentheid flou geval en is na die Mediclinic in Bloemfontein gehaas, waar hy gesterf het. Volgens die nadoodse ondersoek is hy aan twee bloedklonte in sy longe oorlede. Sy volle naam op die grafsteen URL besoek op 14 Mei 2014 Leanne Manas: Ons het magic gemaak Geargiveer 10 Junie 2013 op Wayback Machine, Nuus24, 19 Mei 2013 Hierdie artikel is ’n saadjie. Voel vry om Wikipedia te help deur dit uit te brei.


Kazuyuki Toda (gebore 30 Desember 1977) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Lys van forte uit die tyd van die Kaapse grensoorloë op die Oosgrens (1779–1877) van die Kaapkolonie: Botha's Post Castle Eyre De Bruinsfort Double Drift-fort Fort Adelaide, Adelaide, Oos-Kaap Fort Albert Fort Amiel Fort Armstrong Fort Beaufort Fort Beaumont Fort Beresford Fort Blazes Fort Brown (Oos-Kaap) Fort Buffalo Fort Cox Fort Cunynghame Fort Dacres Fort Donald Fort England Fort Fordyce Fort Frederick Fort Fredericksburg Fort Glamorgan Fort Grey Fort Hardinge Fort Hare Fort Hill Fort Jackson Fort Loxton Fort Luxury Fort Misery Fort Mitchell Fort Montgomery Williams Fort Murray Fort Pato Fort Peddie Fort Selwyn Fort Stokes Fort Thomson Fort Usher Fort Warden Fort Waterloo Fort Wellington Fort White Fort Williams Fort Willshire Lombard's Post Post Retief Post Victoria Queen's Fort Trompettersdrift se fort Lys van kastele en fortifikasies in Suid-Afrika


Barry Trengove (1939–2004) was 'n Suid-Afrikaanse akteur. Trengove maak sy debuut in 1965 as 'n student in die film Debbie, maar is nie daarvoor gekrediteer nie. Daarna tree hy in verskeie Afrikaanse rolprente op, waaronder bekende prente soos Ongewenste Vreemdeling en Broer Matie. Hy is op 4 Junie 1939 gebore en is op 5 Februarie 2004 op 64-jarige ouderdom in Pretoria aan 'n hartaanval oorlede. Broer Matie, 1984 as Sekel Gemini, 1980 Night of the Puppets, 1980 as polisieman Condorini Elsa se Geheim, 1979 The Fifth Season, 1979 as Will Jameson Wat Jy Saai, 1979 as prokureer Target of an Assassin, 1977 as Maurer Die Vlindervanger, 1976 Liefste Madelein, 1976 Haak Vrystaat, 1976 My Liedjie van Verlange, 1975 Mirage Eskader, 1975 as kommandant Chris Fourie The Kingfisher Caper, 1975 as Cappy Ses Soldate, 1975 Six Soldiers, 1974 as Sarge Ongewenste Vreemdeling, 1974 as Paul Bergsma Boemerang 11:15, 1972 as ontvoerder Die Marmerpoel, 1972 Debbie, 1965 as student (nie gekrediteer nie) Trengove sal onthou word vir sy talle rolle[dooie skakel], Rapport, 15 Februarie 2004 Hierdie artikel is ’n saadjie.


Vleiloeries (Centropus) is 'n genus van voëls in die familie van koekoeke (Cuculidae). Die genus omvat 27 spesies. In Nederlands staan die genus as die spoorkoekoeke bekend. Centropus andamanensis Centropus anselli Centropus ateralbus Centropus burchellii Centropus bengalensis Centropus bernsteini Centropus celebensis Centropus chalybeus Centropus chlororhynchos Centropus cupreicaudus - Grootvleiloerie Centropus goliath Centropus grillii - Swartvleiloerie Centropus leucogaster Centropus melanops Centropus menbeki Centropus milo Centropus monachus Centropus nigrorufus Centropus phasianinus Centropus rectunguis Centropus senegalensis - Senegalvleiloerie Centropus sinensis Centropus steerii Centropus superciliosus - Gestreepte vleiloerie Centropus toulou Centropus unirufus Centropus violaceus Centropus viridis Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2010). IOC World Bird Names (weergawe 2.6). (en) Hierdie artikel is ’n saadjie. Voel vry om Wikipedia te help deur dit uit te brei.


Seiichiro Maki (gebore 7 Augustus 1980) is 'n Japannese sokkerspeler. Hy het vir die Japanse nasionale sokkerspan uitgedraf. Wikimedia Commons het meer media in die kategorie Seiichiro Maki. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Seigo Narazaki (gebore 15 April 1976) is 'n Japannese sokkerspeler. Hy het vir die Japanse nasionale sokkerspan uitgedraf. "FIFA World Cup South Africa 2010: List of Players" (PDF) (in Engels). FIFA. 4 Junie 2010. p. 16. Geargiveer (PDF) vanaf die oorspronklike op 17 Mei 2020. Besoek op 20 April 2014. "NARAZAKI Seigo" (in Japannees). Japan National Football Team Database. Geargiveer vanaf die oorspronklike op 26 April 2020. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Lewerike (Alaudidae) is 'n familie van voëls in die orde van sangvoëls (Passeriformes). Hulle is grondbewoners wat insekte en sade eet. Die familie bestaan uit sowat 70 spesies, waarvan 24 in Suider-Afrika aangetref word. Lewerike (familie Alaudidae) is klein sangvoëls (orde Passeriformes) wat uiterlik onopvallend is maar wat vanweë hul kenmerkende sang bekend is. Die verskillende spesies kan moeilik van mekaar onderskei word, enersyds omdat hulle baie dieselfde lyk en andersyds omdat dieselfde spesie uiterlik van streek tot streek kan verskil. Oor die algemeen is lewerike vaalbruin tot rooi bruin met grys spikkels en ligter of wit pense. Die geslagte lyk eenders, maar die wyfies is dikwels effens kleiner as die mannetjies. Die meeste spesies het kort snawels, maar daar is ook enkeles met betreklik lang snawels. Die voetwortelbeen (die agterste deel van die poot se geraamte) is nie soos by die meeste sangvoëls aan die sykant met 'n lang horingagtige plaat bedek nie, maar met 'n ry vierkantige skilde. Die klou van die agtertoon is goed ontwikkel en by sommige spesies verleng.


Die 1999 Super 12-seisoen het in Februarie 1999 afgeskop met voorseisoenwedstryde wat van middel Januarie gespeel is. Dit het op 29 Mei ten einde geloop. Die skedule was oor ’n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in ’n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry. Pos = Tabel Posisie S = Speel W = Wen (4 punte) G = Gelykop (2 punte) V = Verloor (0 punte) PV = Punte vir (Totale punte aangeteken) PT = Punte teen (Totale punte afgestaan) +/- = Punteverskil (Die totaal van PV minus PT punte) BP = Bonuspunt Spanne kan tot twee bonuspunte in ’n rondomtaliewedstryd verdien. Een bonuspunt word toegeken vir ’n span wat vier of meer drieë gedruk het in een wedstryd, ongeag die uitslag van die wedstryd. ’n Bonuspunt sal ook toegeken word aan die verloorspan wanneer daardie span met 7 of minder punte verloor. Slegs die verloorspan kan ’n maksimum van 2 bonuspunte verkry.


Die Stormberg-groep bestaan uit geologiese formasies van die Karoo-supergroep wat in Suid-Afrika gevind word. Dit bestaan hoofsaaklik uit sandsteen, moddersteen en kalksteen, en word direk bo-op die Beaufort-groep aangetref. Die groep vertoon 'n reeks formasies wat geleidelik van 'n nat klimaat (Molteno- en Elliot-formasie) na 'n woestynklimaat (Clarens-sandsteenformasie) oorgaan. Die Stormberg-groep word in die volgende drie formasies opgedeel: Clarens-sandsteenformasie Die Clarens-formasie is die jongste formasie van die Stormberg-groep en oorlê die Elliot-formasie. Dit bestaan uit geel-wit, fynkorrelrige sandsteen, sanderige sliksteen en moddersteen, en verteenwoordig 'n eoliese afsetting (wind), wat gevorm word deur sandduine in 'n woestynklimaat. In natter dele van die kom word vlak meer- en rivierafsetting gevind, wat 'n komplekse interaksie van eoliese en fluviale sedimentasie veroorsaak. Die onderkant van die massiewe Clarens-formasiekranse het 'n rooierige skynsel as gevolg van yster afkomstig vanaf die Elliot-formasie. Fossiele soos wurmboorsels en dinosourusvoetspore kan ook in die Clarens-formasie gesien word. 'n Bekende stel voetspore kan naby die dorp Ficksburg in die Oos-Vrystaat gesien word.


Die Krokodilbasjakkalsbessie (Diospyros quiloensis) is 'n boom met vrugte soortgelyk aan dié van die akkerjakkalsbessie, maar eersgenoemde se blare is groter. Die boom kom voor in Suidelike Afrika in die Zambeziriviervallei en Chimanimaniberge en groei dikwels in mopaniebosveld. Sy bas lyk soos die vel van 'n krokodil. Lys van uitheemse bome wat in Suid-Afrika voorkom Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Galekaland (Gcalekaland) is 'n historiese naam vir die gebied in die Oos-Kaap begrens deur die Groot-Keirivier in die suide, die Mbasherivier (M'basherivier) in die noorde en die see in die ooste. 'n Denkbeeldige lyn net oos van die N2-nasionale pad deur Butterworth en Dutywa en ewewydig aan die see vorm die grens met Fingoland. Centane (Kentani) en Willowvale is die enigste beduidende dorpe in die gebied. Inheemse woude word beskerm in die Dwesa Natuurreservaat. Aan die Wildekus is die vakansie-oorde Keimond, Qholorhamond, Mazeppabaai en Qhorhamond. Die Galekastam is in die middel van die 18de eeu gevorm en het in die omgewing van die huidige Komga gewooon. Opperhoofde Hintsa en Kreli (Sarili) se name het in die geskiedenis bekend gebly. Hintsa het in die oorlog van 1835 by die Nqabarharivier naby Willowvale gesneuwel. Kreli se mag is gebreek deur die Nasionale Selfmoord van Xhosas in 1857. Goewerneur sir George Grey se ekspedisie teen Kreli het tot gevolg dat sy stam tot oor die Mbhasherivier vlug.


Die Petersvy (Ficus petersii) is 'n vrystaande boom en groei in die laeveld. Die spesie word van Zambië af suidwaarts tot in Mpumalanga aangetref. Hulle is soms klein maar die wat met miershope geassosieer word is baie groot. Die blomme aan die binnewand van die vy word deur die Alfonsiella binghami-vywespe bestuif. Die boom se nasionale nommer is 48.1. Loof Lower aan takke Bas Alfabetiese lys van Suid-Afrikaanse bome Ficus petersii Warb., Flora of Zimbabwe, M.A. Hyde et al. (2021) https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Petersvy. Ficus petersii op figweb.org Hierdie artikel is ’n saadjie. Voel vry om Wikipedia te help deur dit uit te brei.


Die Groendoring (Balanites maughamii) is 'n beskermde boom in Suid-Afrika en die grootste in sy genus. Die boom groei in bosveld- en droë woudareas in warm, laagliggende gebiede noord van Durban tot in Beira, in die binneland in Limpopo en die suide van Zimbabwe asook die Zambeziriviervallei. Die boom staan in Zoeloe bekend as Ugobandlovu en in Engels, Torchwood. Groendoring, 'n gemeenskap net buite Asab in die suide van Namibië is na die boom vernoem. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 "Protected Trees" (PDF). Department of Water Affairs and Forestry, Republic of South Africa. 3 Mei 2013. Geargiveer vanaf die oorspronklike (PDF) op 5 Julie 2010. Besoek op 3 Desember 2013. "GRIN Species Records of Balanites". Germplasm Resources Information Network. United States Department of Agriculture. Besoek op 2010-10-12. Tjituka, Martin (30 April 2013). "Groendoring struggles to keep up with Eger legacy". The Namibian. Hierdie artikel is ’n saadjie. Voel vry om Wikipedia te help deur dit uit te brei.


Fingoland (Mfenguland) is 'n historiese naam vir die gebied tussen die Groot-Keirivier en die Mbhasherivier en beslaan dele van die distrikte van Butterworth, Nqamakwe, Tsomo en Dutywa. Dit lê suid van Tembuland, wes van Galekaland en noord van Brits-Kaffraria. Die Fingo's (Amafengu) was oorblyfsels van ander stamme wat tydens die Mfecane versplinter is. Op uitnodiging van die goewerneur van die Kaapkolonie, sir Philip Wodehouse, het 'n groep van hierdie vlugtelinge hulle in 1865 hier kom vestig. Op 1 Oktober 1879 is die streek by die Kaapkolonie ingelyf onder kapt. M.L. Blyth as eerste hooflanddros. Op daardie datum het die Fingo's dus Britse onderdane geword. Die heuwelagtige landskap leen hom tot bees- en skaapboerdery. Net meer as 3 km oos van Nqamakwe is die bekende Blythswood, 'n voormalige Skotse sendingstasie en tans skool. Raper, P.E.: Streekname in Suid-Afrika en Suidwes. Kaapstad: Tafelberg vir die R.G.N., 1972. (Naamkundereeks nr. 1) ISBN 0-624-00182-2 Standard Encyclopaedia of Southern Africa, deel 4. Kaapstad: Nasou, 1971. ISBN 0-625-00320-9 Lys van streeksname in Suid-Afrika


Klip- of Rotslysters (Monticola) is 'n genus van voëls. Hulle is medium-groot insekvretende en omivoriese sangvoëls. Spesies in die genus is voorheen in die familie van lysters (Turdidae) geplaas, maar behoort eintlik aan die verwante Muscicapidae-familie. Hulle is almal ouwêreldse voëls, wat meestal in bergagtige gebiede voorkom. Monticola sharpei Monticola sharpei bensoni Monticola sharpei erythronotus Monticola imerinus Monticola rupestris - Berglyster Monticola explorator - Langtoonkliplyster Monticola brevipes - Korttoonkliplyster Monticola angolensis - Angolakliplyster Monticola saxatilis Monticola rufocinereus Monticola cinclorhynchus Monticola gularis Monticola rufiventris Monticola solitarius Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name


Die Groot Muur van Sloan is ’n kosmiese struktuur van sterrestelsels wat ’n filament genoem word. Tot die ontdekking van die U1.27 in Januarie 2013 was dit die grootste bekende struktuur in die heelal. Die ontdekking daarvan is op 20 Oktober 2003 aangekondig deur J. Richard Gott, Mario Jurić en hul kollegas aan die Princeton-universiteit gebaseer op data van die Digitale Sloan-lugopname. Die muur is 1,38 miljard ligjare lank – dit is sowat 1⁄60 van die deursnee van die waarneembare heelal. Dit is sowat ’n miljard ligjare van die Aarde af. Die Groot Muur van Sloan is 2,74 keer so lank soos die CfA2 Groot Muur, wat in 1989 ontdek is. Dit bevat verskeie galaktiese superswerms; die bekendste en grootste hiervan is SCl 126, wat in die deel van die muur met die grootste digtheid geleë is. Die tweede grootste swerm is SCl 111. In 2011 is voorgestel dat die muur ’n toevallige oplyning van drie strukture is en nie ’n struktuur op sy eie nie.


Spanish Town is 'n stad in die suidooste van Jamaika met 'n bevolking van 162 359. Die stad is in 1534 as Villa de la Vega deur Spanjaarde onder Francisco de Garay gestig en is net noord van die kus van die Karibiese See geleë. Hierdie artikel is ’n saadjie. Voel vry om Wikipedia te help deur dit uit te brei.


Andrew Mlangeni (6 Mei 1925 – 21 Julie 2020) was een van die agt mans wat in die Rivonia-verhoor aan sabotasie skuldig bevind en lewenslank tronk toe gestuur is. Hy is saam met Nelson Mandela op Robbeneiland aangehou, maar is vrygelaat nadat die destydse regering en die ANC met samesprekings begin het. Andrew Mokete Mlangeni is op 6 Mei 1925 in Bethlehem gebore. Hy was die negende kind in 'n familie van veertien. Sy vader is in 1936 oorlede, kort nadat sy moeder aan 'n tweeling geboorte geskenk het. Mlangeni begin sy skoolloopbaan op 10, maar op 12 begin hy by 'n gholfbaan in Johannesburg werk om sy familie te ondersteun. In 1942 help sy ouer broer hom met skoolgeld en hy behaal sy Junior Sertifikaat in 1946. Na 1946 werk hy in verskeie industrieë en fabrieke. Hy sluit in 1951 by die ANC-jeugliga en in 1954 by die ANC aan. Tydens die sogenaamde "Congress of the People" in 1955 in Kliptown was hy 'n takverteenwoordiger. Vanaf 1958 tot 1960 is hy 'n ANC-kampvegter en in 1961 was hy een van die eerstes om vir militêre opleiding in die buiteland gestuur te word.


Hierdie artikel handel oor die Griekse vragskip Jacaranda. Vir ander betekenisse, sien Jakaranda (dubbelsinnig). Die Griekse vragskip Jacaranda het op 18 September 1971 suidwes van Kobonqabapunt, noord van die mond van die Qholorharivier en effens noordoos van Keimond in Galekaland (Oos-Kaap) vergaan. Tydens 'n stormwind het die leë skip enjinprobleme ondervind. Twee ankers kon die skip van 1 591 ton nie teenhou nie. Die wrak is 'n toeristiese besienswaardigheid aan die kus van die Transkei. Turner, Malcolm: Shipwrecks and salvage in South Africa – 1505 to the present. Kaapstad: Struik, 1988. ISBN 0-86977-387-9 www.shipwrecks.com https://www.travelground.com/attractions/jacaranda-shipwreck Hierdie artikel is ’n saadjie. Voel vry om Wikipedia te help deur dit uit te brei.


Die nagmaal is 'n Christelike sakramente. In die nagmaal is Jesus teenwoordig onder die verskynings van brood en wyn. Tydens die bediening van nagmaal word brood geëet en wyn (of druiwesap) gedrink. Die brood is Jesus se liggaam wat aan die kruis geoffer is, en die wyn Sy bloed wat gestort is. Die eerste nagmaal is deur Jesus self ingestel die nag voordat hy uitgelewer is, en is daarna gereeld deur gelowiges herhaal. Handelinge 2:42, 46 1 Korinthiërs 11:23-27 Formulier vir die bediening van die nagmaal Hierdie artikel is ’n saadjie. Voel vry om Wikipedia te help deur dit uit te brei.


Die Valsperdebos (Hippobromus pauciflorus) is 'n klein boom wat voorkom onder die platorand in die kusstreke vanaf Knysna tot in die Lebomboberge. Die boom het 'n digte lower en gevleuelde ragis. In Engels staan die boom bekend as die False horsewood. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


John Napier Wyndham Turner, PC, CC, QC (gebore op 7 Junie 1929 - 18 September 2020) was 'n Kanadese prokureur en politikus, wat as die 17de Eerste Minister van Kanada gedien het van 30 Junie tot 17 September 1984. Tydens sy politieke loopbaan het Turner verskeie prominente Kanadese kabinetsposte beklee, insluitend Minister van Justisie en Minister van Finansies, onder Eerste Minister Pierre Trudeau (1968-1975). Te midde van 'n wêreldwye resessie en die vooruitsig om die ongewilde loon- en prysbeheer te implementeer, bedank Turner verbasend uit sy pos in 1975. Na 'n rustyd buite die politiek gedurende 1975-1984, keer Turner terug om die liberale leierskap suksesvol te betwis. Turner is Eerste Minister vir slegs 79 dae (die tweede kortste ampstermyn in die Kanadese geskiedenis ná Charles Tupper), toe hy die parlement ontbind onmiddellik nadat hy ingesweer is as Eerste Minister. Hy het die 1984-verkiesing verloor met 'n weghol oorwinning vir die opposisie. Turner het aangebly as liberale leier en leier van die amptelike opposisie vir die volgende ses jaar, waartydens hy sy party tot 'n matige herstel in die 1988-veldtog gelei het, maar bedank uit die politiek in 1990.


Die NG gemeente Leeudoringstad is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1922. Die kerkgebou is geleë in Voortrekkerstraat, Leeudoringstad. In 2014 was die leraar ds. D. Gerner. Daar was in daardie jaar 85 doop- en 410 belydende lidmate. Philippus Arnoldus Griesel, 1961 - 1965 Jacobus Petrus Johannes Botes, 1975 – 1979 Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die Wordium is ’n chronostratigrafiese etage sowel as ’n geologiese tydsnede in onderskeidelik die sisteem en periode Perm (epog/serie Guadalupium). Dit verwys dus na ’n tydperk sowel as die gesteentes wat in dié tydperk gevorm het. Die etage/tydsnede was van sowat 268,8 tot 265,1 miljoen jaar gelede. Dit is voorafgegaan deur die Roadium en gevolg deur die Capitanium. Die tipeligging van die Wordium is in die Guadalupe-berge in Texas, VSA. Die basis word gedefinieer deur die eerste voorkoms van die Conodonta Jinogondolella aserrata en die bokant deur die eerste voorkoms van die Conodonta Jinogondolella postserrata. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Die Norium is ’n chronostratigrafiese etage sowel as ’n geologiese tydsnede van onderskeidelik die sisteem en periode Trias (serie/epog Laat Trias). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 228 tot 208,5 miljoen jaar gelede. Dit is voorafgegaan deur die Karnium en gevolg deur die Rhaetium. Die Norium is genoem na ’n ou Romeinse provinsie, Noricum, suid van die Donou in die huidige Oostenryk, waar die tipeligging ook voorkom. Die basis van die etage word gedefinieer deur die eerste voorkoms van die ammoniete Klamathites macrolobatus en Stikinoceras kerri en van die Conodonta Metapolygnathus communisti en Metapolygnathus primitius. Die bokant van die etage word gedefinieer deur die eerste voorkoms van die ammoniete Cochlocera, die Conodonta Misikella spp. en Epigondolella mosheri en die straaldiertjie Proparvicingula moniliformis. Gradstein et al. (2012); volgens Brack et al. (2005) van 226 tot 207 miljoen jaar (en) Brack, P.; Rieber, H.; Nicora, A. & Mundil, R.; 2005: The Global boundary Stratotype Section and Point (GSSP) of the Ladinian Stage (Middle Triassic) at Bagolino (Southern Alps, Northern Italy) and its implications for the Triassic time scale, Episodes 28(4), pp.


Königstein im Taunus is 'n stad en herstellingsoord in die administratiewe distrik Hochtaunuskreis van die Duitse deelstaat Hesse. Die stad is naby Frankfurt am Main teen die beboste hellings van die Taunus-bergreeks geleë. Die eerste verwysing na Königstein dateer van 1215. In 1313 is stadstatus aan die nedersetting verleen. Vandag is Königstein im Taunus, net soos sy buurstad Kronberg im Taunus, een van die welvarendste nedersettings in Duitsland, met 'n gemiddelde koopkragindeks van 191 in 2011 (in vergelyking met 'n gemiddeld van 100 vir die hele land). Naas die kernstad met sy welgestelde woonbuurte is daar drie stadsdele, Mammolshain, Schneidhain en Falkenstein. Aan die laasgenoemde is, net soos aan die kernstad, weens sy gesonde klimaat die amptelike predikaat Heilklimatischer Kurort ("herstellingsoord") toegeken. Twee kastele toring uit bo Königstein en Falkenstein. Die bouvalle van die kasteel Königstein is een van die grootstes in Duitsland. Volgens historiese oorlewerings is dit deur die grawe von Nürings gebou om vanaf die vroeë 14de eeu die belangrike handelsroete tussen Frankfurt am Main en Keulen te beskerm. Ná die Staufertydperk is die kasteel grootliks uitgebrei.


Theofilactus was 'n aartsdeken van die Rooms-Katolieke Kerk. Na die dood van Pous Stefanus II in 757 het die Bisantynse faksie hom tot pous verkies. Die meerderheid het egter die oorlede pous se broer Pous Paulus I verkies. Theofilactus het die keuse aanvaar en in pouslike diens gebly. Hy was Pous Adrianus I se afgevaardigde by die sinode van Frankfurt in 794. Rendina, Claudio (1983} ‘’I papi, storia e segreti’’ Vol. I. Newton & Compton


Die Hauterivium is ’n chronostratigrafiese etage sowel as ’n geologiese tydsnede van onderskeidelik die sisteem en periode Kryt (serie/epog Vroeë Kryt). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 132,9 tot 129,4 miljoen jaar gelede. Dit is voorafgegaan deur die Valanginium, en gevolg deur die Barremium. Die Hauterivium is in 1873 deur Eugène Renevier genoem na Hauterive (Neuenburg) in Switserland. Die basis van die etage word gedefinieer deur die eerste voorkoms van die ammonietgenus Acanthodiscus (veral A. radiatus), en die bokant deur die eerste voorkoms van die ammoniete Spitidiscus hugii en S. vandeckii. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Noedels is 'n tipe stapelvoedsel gemaak van 'n soort ongesuurde deeg wat uitgerol word en dan in een van 'n verskeidenheid vorms gesny word. Lang, dun repe is die mees algemene oorsprong en word in baie variëteite van noedels gesny: golwe, helikse, buise, snare of skulpe, of gevou of in ander vorms gesny. Noedels word gewoonlik gaar gekook in water, soms word olie of sout bygevoeg. Soms word dit ook pan-gebraai of diepgebraai. Noedels word dikwels bedien met 'n gepaardgaande sous of in 'n sop. Noedels kan verkoel word vir korttermyn berging, of gedroog en bewaar word vir toekomstige gebruik. Die samestelling van die materiaal of geokulturele oorsprong moet vermeld word tydens die bespreking van noedels. Die woord is afgelei van die Duitse woord Nudel. Nabyskoot van noedels Duitse "spaetzle" Idiyappam - 'n Tamilsoort haarfyn-noedel van Sri Lanka 4 000-jaar-oue noedels in China gevind Wikimedia Commons het meer media in die kategorie Noedel. Hierdie artikel is ’n saadjie. Voel vry om Wikipedia te help deur dit uit te brei.


Basring ((en) girdling of ring barking) is die volledige verwydering van 'n rondom-strook bas van 'n houtagtige plant. Die bas bestaan uit kurkkambium, floëem, kambium (en eindig voor die xileem) regoor die hele omtrek van óf 'n tak of stam van 'n plant. Basring veroorsaak die dood van houtweefsel bokant die skade. 'n Tak wat heeltemal gering is, sal afsterf, en as die hoofstam van 'n boom gering word, sal die hele boom mettertyd vrek, indien dit nie kan hergroei van bo om die wond te oorbrug nie. Onder die oorsake van basring is menslike praktyke, insluitend bosbou, tuinbou en vandalisme. Bosbouers gebruik die tegniek van boomring om woude uit te dun en vrugteboere gebruik dit as 'n kulturele tegniek om groter vrugte te lewer. Basring word ook veroorsaak deur plantetende soogdiere wat voed op plantbas, soos olifante wat boombas van nature stroop. Voëls en insekte kan ook albei 'n boom effektief ring deur die boor van rye aangrensende gate in die stam. Basring kan ook per ongeluk plaasvind, bv. wanneer 'n jong groeiende plantjie se stammetjie aan 'n regop stok vasgebind word.


Villa Park is ’n sokkerstadion in Witton in Birmingham, Engeland, met sitplek vir 42 682 mense. Dit is sedert 1897 die tuisveld van Aston Villa FC. Die stadion het tussen 1899 en 2005 16 internasionale sokkerwedstryde van Engeland waargeneem en was die eerste stadion in Engeland wat in drie eeu internasionale sokkerwedstryde aangebied het. Voorts het Villa Park reeds 55 halfeindrondes van die FA-beker aangebied. In 1897 het Aston Villa na die Aston Laer Gronde, ’n sportveld in ’n Victoriaanse pretpark geleë in die voormalige gronde van Aston Hall, ’n Jakobeaanse landhuis. Die stadion het in sy bestaan deur verskeie opgraderings- en ontwikkelingsfases gegaan wat uitgeloop het in die huidige paviljoenopset van Holte Einde, Trinitywegpaviljoen, Noordelike Paviljoen en die Doug Ellis-paviljoen. Die klub het toestemming om die Noordelike Paviljoen te herontwikkel wat sal lei in ’n vermeerderde kapasiteit van 42 682 na omenby 50 000. Voor 1914 het ’n fietsrybaan om die buiterand van die speelveld gelê waarop fietsry- en atletiekbyeenkomste gehou is. Buiten sokkerverwante gebruike het die stadion verskeie konserte en ander sportgebeure insluitend bokswedstryde en internasionale ligarugby en rugbywedstryde.


Die Tanetium is ’n chronostratigrafiese etage sowel as geologiese tydsnede van onderskeidelik die sisteem en periode Paleogeen (serie/epog Paleoseen). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 59,2 tot 56 miljoen jaar gelede. Dit is voorafgegaan deur die Selandium en gevolg deur die Ipresium. Dit eindig met die PETM-voorval. Die Tanetium is in 1874 deur die Switserse geoloog Eugène Renevier genoem na die Britse Isle of Thanet. Die basis van die etage word gedefinieer deur die begin van die magnetiese chronosone C26n en die bokant deur ’n negatiewe δ13C-anomalie. Die globale stratotipepunt lê, nes dié van die Selandium, in die ontsluiting langs die strand van Itzerun in Spanje. Gradstein et al. (2012) Arenillas et al. (2008); Bernaola et al. (2009) (en) Arenillas, I.; Molina, E.; Ortiz, S. & Schmitz, B.; 2008: Foraminiferal and δ13C isotopic event-stratigraphy across the Danian-Selandian transition at Zumaya (northern Spain): chronostratigraphic implications, Terra Nova 20: pp 38-44.


Dendron (amptelik Mogwadi) is 'n dorpie in Capricorn-distriksmunisipaliteit in die Limpopoprovinsie van Suid-Afrika. Die dorp is 68 km noord van Polokwane uitgelê op die plaas "Duitsland" en aanvanklik bestuur deur 'n gesondheidskomitee. Die naam is afgelei van die Griekse woord vir "boom" en verwys na die oorvloed inheemse bome in die gebied. Die plase in die omgewing van Dendron en Vivo is bekend vir hulle goeie aartappelprodukte wat oor die hele land afgelewer word. Lys van dorpe in Suid-Afrika "Hoofplek Dendron". Sensus 2011. "Dictionary of Southern African Place Names (Public Domain)". Human Science Research Council. p. 134. Hierdie artikel is ’n saadjie. Voel vry om Wikipedia te help deur dit uit te brei.


Die Rupelium is ’n chronostratigrafiese etage sowel as geologiese tydsnede van onderskeidelik die sisteem en periode Paleogeen (serie/epog Oligoseen). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 33,9 tot 28,1 miljoen jaar gelede. Dit is voorafgegaan deur die Priabonium en gevolg deur die Chattium. Die Rupelium is in 1850 deur die Belgiese geoloog André Dumont genoem na die rivier Rupel, ’n sytak van die Schelde. Die basis van die etage word gedefinieer deur die uitsterwing van die Foraminifera Hantkenina en die bokant deur die laaste voorkoms van die Foraminifera Chiloguembelina. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Trou-aux-Biches is 'n baai en 'n openbare strand op die noordelike kus van die eiland Mauritius in die distrik van Pamplemousses. Die strand is een van die mooiste op die eiland en is bekroon as die wêreld se voorste strandbestemming by die "World Travel Awards" van 2011. 'n Toerisme-oord is naby die strand geleë, die Trou-aux-Biches Resort & Spa. Ingang tot Trou-aux-Biches Snorkel Die strand Trou-aux-Biches se poskantoor "World's Leading Beach Destination 2011". World Travel Award. Geargiveer vanaf die oorspronklike op 30 Maart 2016. Besoek op 24 Augustus 2012. Koördinate: 20°03′S 57°33′E / 20.050°S 57.550°O / -20.050; 57.550 Hierdie artikel is ’n saadjie. Voel vry om Wikipedia te help deur dit uit te brei.


Die Piasensium is die laaste chronostratigrafiese etage sowel as geologiese tydsnede van onderskeidelik die sisteem en periode Neogeen (serie/epog Plioseen). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 3,6 tot 2,588 miljoen jaar gelede. Dit is voorafgegaan deur die Zancleum en gevolg deur die eerste etage/tydsnede van die Kwartêr, die Gelasium. Die Piasensium is in 1858 deur Karl Mayer-Eymar genoem na die Italiaanse stad Piacenza. Die globale stratotipepunt vir die etage lê by Punta Piccola op Sisilië. Die basis van die etage word gedefinieer deur die begin van die magnetiese chronosone C2An en die uitsterwing van die Foraminifera-spesies Globorotalia margaritae en Pulleniatina primalis; die bokant word gedefinieer deur die basis van die magnetiese chronosone C2r en die laaste voorkoms van die nannoplankton-soorte Discoaster pentaradiatus en Discoaster surculus. Gradstein et al. (2012) Castradori et al. (1998) (en) Castradori, D.; Rio, D.; Hilgen, F.J. & Lourens, L.J.; 1998: The Global Standard Stratotype section and Point (GSSP) of the Piacenzian Stage (Middle Pliocene), Episodes 21(2), pp.


Die Ionium (of Middel-Pleistoseen) is ’n chronostratigrafiese etage sowel as geologiese tydsnede van onderskeidelik die huidige sisteem en periode, die Kwartêr. Die tydperk was van sowat 0,781 tot 0,126 miljoen jaar gelede. Dit is voorafgegaan deur die Kalabrium en gevolg deur die Tarantium. Die Ionium word verdeel in verskeie super-etages, wat elk uit ’n aantal ysperiodes (glasiale) en tussen-ysperiodes (interglasiale) bestaan. Die basis van die etage word gedefinieer as die omkering van die aarde se magneetveld tussen die magnetiese chronosones Matuyama en Brunhes. (en) Gibbard, P., Head, M.J., 2009. The definition of the Quaternary system/era and the Pleistocene series/epoch. Quaternaire, 20(2): 125-133 (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256. Hierdie artikel is ’n saadjie. Voel vry om Wikipedia te help deur dit uit te brei.


Die Horingpeultjieboom (Diplorhynchus condylocarpon) is 'n klein boom wat voorkom in die noordelike bosveld van Suid-Afrika. Dit kom ook feitlik regdeur Zimbabwe voor en weswaarts deur die noorde van Botswana en die Caprivi asook die noorde van Namibië. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Vanderbijlpark is, regstreeks of onregstreeks, die moedergemeente van al die NG gemeentes wat sedert die vroeë vyftigerjare van die 20ste op Vanderbijlpark in Gauteng ontstaan het. Die gemeente is gestig in 1949, dieselfde jaar as die dorp. Die kerkgebou is geleë op die hoek van Faraday en Pasteur Boulevard, Vanderbijlpark. In 2013 was die gemeente vakant, terwyl die lidmate bedien is deur twee pastorale hulpe. Daar was in daardie jaar 107 doop- en 540 belydende lidmate. Prop. Louis Koenradt Ries het in 2014 'n beroep na die gemeente aangeneem en is op 21 Junie bevestig. Met die geboorte van ’n dorpie op die plaas Vyffontein het die ideaal van dr. Hendrik van der Bijl begin waar word. Die eerste 14 huisgesinne van Pretoria is begin 1942 na Vyffontein oorgeplaas en die klein dorpie of gemeenskap Vanderbijldorp gedoop. Kerklik het die plaas Vyffontein onder die gemeente Vereeniging geressorteer. Die ouderling van die wyk Vyffontein was toe Piet Lamont en die diaken Hendrik Oosthuizen. Begin 1944 het die kerkraad besef dat die gemeente te groot word vir bearbeiding. Op Saterdag, 4 November 1944 is die nuwe gemeente in die kerkgebou op Vereeniging gestig.


Nubië is ’n streek aan die Nylrivier in die hedendaagse Noord-Soedan en Suid-Egipte. Dit was die tuiste van een van die vroegste beskawings van antieke Afrika, die Kermakultuur, wat van omstreeks 2500 v.C. bestaan het tot met sy verowering deur die Nuwe Ryk van Egipte onder farao Toetmoses I omstreeks 1500 v.C. Nubië het verskeie Afrikaryke gehuisves, waarvan die bekendste die Koninkryk Koesj is. Laasgenoemde staat het Egipte in die 8ste eeu v.C. verower tydens die bewind van koning Pije en het die land as die 25ste Dinastie regeer. Dit is ’n eeu later deur die inheemse Egiptiese 26ste Dinastie vervang. Die verval van Koesj in die 4de eeu n.C. ná ’n bestaan van meer as duisend jaar is voorafgegaan deur ’n inval deur Ethiopië se Koninkryk Aksoem. Daarna het die Christelike koninkryke Nobatië, Makoerië en Alodië in sy plek ontstaan. Die twee laastes het ook omtrent ’n millennium lank bestaan. Hulle eindelike verval in die 16de eeu het gelei tot die verdeling van Nubië in die noordelike helfte, wat deur die Ottomaanse Ryk verower is, en die suidelike helfte, wat deur die Sennar-sultanaat oorgeneem is – asook die vinnige islamisering en gedeeltelike arabisering van die Nubiese volk.


Boipatong is 'n township in suidelike Gauteng, Suid-Afrika. Dit is in 1955 gestig. Volgens die 2011-sensus het die township 'n bevolking van 22 168 gehad. Die meerderheid van die bevolking praat Suid-Sotho. Die plek se naam beteken "wegkruipplek" in Suid-Sotho. Die Boipatong-slagting het die nag van 17 Junie 1992 hier plaasgevind. Tydens die slagting het honderde plaaslike hostelbewoners van die IVP, ondersteuners van die ANC in die woongebied aangeval. Altesaam 45 mense is in die voorval gedood en 'n verdere 27 is ernstig beseer. Lede van die destydse SA Polisiediens is van betrokkenheid verdink. Ná dié slagting is samesprekings tussen die ANC en die Nasionale Party-regering opgeskort, maar dit is na die Bhisho-slagting in September van dieselfde jaar hervat. Lys van dorpe in Suid-Afrika 2011-sensus in Suid-Afrika (Boipatong) HAT Taal-en-feitegids, Pearson, Desember 2013, ISBN 978-1-77578-243-8 Hierdie artikel is ’n saadjie. Voel vry om Wikipedia te help deur dit uit te brei.


Oor die algemeen verwys 'n paradigma na 'n sienswyse. Die term kan in sekere vakgebiede 'n meer spesifieke betekenis het, onder andere: Paradigma (taalkunde), 'n groep gelyksoortige taalkundige vorme. Paradigma (lewensfilosofie), 'n samehangende stelsel van modelle en teorieë. Programmeerparadigma, 'n programmeerstyl in informatika.


In taalkunde en spesifiek in morfologie word sekere woorde as gemotiveerd en ander as arbitrêr beskryf. Gemotiveerde woorde het 'n verwantskap tussen hul vorm en hul betekenis, soos byvoorbeeld mê, die klank wat 'n skaap maak. In hierdie geval is die klank van die woord (sy fonologiese vorm) verwant aan die geluid van 'n skaap wat blêr (sy betekenis). In teenstelling hiermee is ander woorde arbitrêr; daar is nie 'n duidelike verwantskap tussen hul vorm en hul betekenis nie. 'n Voorbeeld hiervan is pen. ‘n Voorbeeld van n sinoniem is gemotiveerd Taal is ’n simboliese teken sisteem wat uit die vorm en betekenis van elemente soos woorde en woorddele bestaan. In sommige gevalle stem die vorm en betekenis van ’n woord of woorddeel ooreen met mekaar en in ander gevalle stem die vorm en betekenis nie met mekaar ooreen nie. Wanneer die vorm van die woord of woorddele (ortografiese en/of fonologiese eenheid) en die betekenis (semantiese eenheid) met mekaar ooreenstem of in ’n verhouding tot mekaar staan, staan dit bekend as Gemotiveerd.


Die 15de eeu v.C. het geduur van 1500 tot 1401 v.C. 1504-1492 v.C.: Antieke Egipte verower Nubië en die Levant. 1490 v.C.: Cranaus, die legendariese koning van Athene, word ná ’n bewind van 10 jaar deur sy skoonseun Amphictyon van Thessalië afgesit. 1487 v.C.: Amphictyon van Athene sterf ná ’n bewind van 10 jaar en word opgevolg deur Erichthonius I, ’n kleinseun van Cranaus. 1480 v.C.: Koningin Hatsjepsoet word deur haar stiefseun en nefie Toetmoses III opgevolg. Tydperk van groot Egiptiese uitbreiding. 1446 v.C. (25 April) of 1444 v.C.: Datum in die Hebreeuse Bybel vir die Israeliete se uittog uit Egipte. 1437 v.C.: Die legendariese koning Erichthonius I van Athene sterf ná ’n bewind van 50 jaar en word opgevolg deur sy seun Pandion I. 1430-1160 v.C.: Hetitiese Nuwe Ryk gestig. "Amenhotep II sebagai Firaun waktu Israel meninggalkan Mesir oleh Douglas Petrovich". Geargiveer vanaf die oorspronklike op 12 Augustus 2014.


'n Waterpas is 'n boukundige instrument wat gebruik word om te bepaal of 'n vlak of lyn presies horisontaal (waterpas), of vertikaal is. Die benaming is waarskynlik van ou herkoms, en verwys na die feit dat stilstaande water se oppervlak altyd op 'n horisontale vlak lê. Die moderne waterpas is deur die Franse fisikus en skrywer Melchisédech Thévenot omstreeks 1661 uitgevind, alhoewel daar onsekerheid hieroor bestaan. Die byvoeglike naamwoord waterpas beteken akkuraat horisontaal ("hierdie vloer is nie waterpas nie") of akkuraat vertikaal ("hierdie paal staan nie waterpas nie"). Daar bestaan ook waterpasse wat 'n hoek van 45 grade kan meet. Die konstruksie van die meetinstrument is baie eenvoudig. Dit het 'n starre, plat oppervlak en 'n geboë deursigtige buisie, op 'n borrel na gevul met 'n gekleurde vloeistof (bv. etanol). In die middel van hierdie buisie is twee strepies aangebring met 'n spasie gelyk aan die afmetings van die borrel. Water is minder geskik as gevolg van sy uitsetting by vriespunt, die naam waterpas is dus misleidend.


Ontploffingsbeskerming berus op die beginsel dat daar drie komponente teenwoordig moet wees vir die ontstaan van 'n brand of ontploffing, naamlik 'n brandstof, suurstof en 'n ontstekingsbron. Sodra een van die drie verwyder word, is ontploffingsbeskerming toegepas. Die groep standaarde soos in SANS10108 uitgewys sluit nie plofstowwe in nie, hulle is hoofsaaklik onder SANS1717 gelys. Ter beskerming is die eerste stap om 'n ondersoek te doen om te bepaal waar plofbare atmosfere kan vorm in 'n fabriek of aanleg, na so 'n ondersoek word verwys as 'n gebiedsklassifikasie. Dit dui aan waar sulke mengsels kan vorm, hoe gereeld en watter vlambare stowwe daar teenwoordig mag wees. Sulke areas word dan in sones opgedeel (Sone 0, Sone 1, Sone 2 vir gasse en Sone 20, Sone 21 en Sone 22 vir stof). Daar is 'n reeks veiligheidstandaarde ontwikkel waaraan elektriese toerusting moet voldoen ten einde nie ontstekingsbronne te wees nie. Hierdie gespesialiseerde toerusting word dus ontwerp om in plofbare mengsels gebruik te word sonder dat dit ontsteek. In Suid-Afrika (en elders) is daar goedgekeurde laboratoriums wat die suksesvolle ontwerp van hierdie toerusting kan goedkeur of bevestig.


Volgens Dalton se wet (of meer volledig Dalton se wet van parsiële druk) is die parsiële druk van 'n komponent in 'n gasmengsel van nie-reagerende gasse gelyk aan die molfraksie vermenigvuldig met die totale druk van die gasmengsel. Verder is die som van die parsiële druk van elke komponent gelyk aan die totale druk. p i = y i P t o t a a l {\displaystyle p_{i}=y_{i}P_{totaal}} y i = p i P t o t a a l = n i n t o t a a l = V i V t o t a a l {\displaystyle y_{i}={\frac {p_{i}}{P_{totaal}}}={\frac {n_{i}}{n_{totaal}}}={\frac {V_{i}}{V_{totaal}}}} P totaal = ∑ i = 1 n p i = p 1 + p 2 + p 3 + . . .


Inanda (Zoeloe: Aangename Plek) is 'n groot woongebied 24 km wes van Durban in die eThekwini Metropolitaanse Munisipaliteit in die KwaZulu-Natalprovinsie van Suid-Afrika. Nabygeleë gemeenskappe sluit KwaMashu en Ntuzuma in, bykomend tot die groot stad Durban. Inanda beslaan 'n groot gebied en is onderverdeel in kleiner woonbuurte, soos Inanda Newtowns A, B en C; Inanda Glebe; Amaoti; en Emachobeni. Dube Village het iewat van 'n toeriste-aantreklikheid geword as gevolg van die ryk historiese verband met John Langibalele Dube, die eerste president van die African National Congress (ANC). Aan die noordoostekant van Inanda is Phoenix, 'n blyplek/plaas gestig in 1904 deur Mahatma Gandhi, 'n Indiër politieke aktivis in Suid-Afrika tussen 1893 en 1914. Phoenix het gedien as basis vir sy sosiale hulpprogramme en sy bedrywighede van verset teen die ou landsregering. John Langalibalele Dube (1871–1946), eerste president van die SANNC Pixley ka Isaka Seme (1881–1951), president van die ANC 1930–1936 Busi Mhlongo (1947–2010), Sangeres en liedjieskryweres "Hoofplek Inanda". Sensus 2011.


Barnardstadion is 'n rugbystadion in Kemptonpark in Gauteng. Die Valke rugbyspan gebruik die stadion as hulle tuisveld. Die stadion is direk langs die Kemptonpark Gholfklub geleë. Dit kan ongeveer 7 000 toeskouers akkommodeer en beskik oor 'n klein hoofpawiljoen en spreiligte. Lys van stadions in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die Boek van Grotte is ’n belangrike Antieke Egiptiese boek oor die onderwêreld wat uit die Nuwe Ryk dateer. Soos ander soortgelyke boeke word dit ook aangetref in die grafkelders van farao's sodat hulle voordeel daaruit kan trek. Dit beskryf die reis van die songod, Ra, deur die ses grotte van die Doeat (onderwêreld) en fokus op die interaksie tussen die songod en die bewoners van die Doeat, insluitende belonings vir die regverdiges en straf vir die vyande van die wêreldorde. Dit is een van die beste bronne oor die Egiptiese idee van die hel. Die Boek van Grotte het in die 13de eeu v.C. ontstaan. Die oudste bekende weergawe is op die linkermuur van die Osireion in Abydos. Later verskyn dit in die grafkelder van Ramses IV in die Vallei van die Konings. Die Boek van Grotte beskryf eerstens die reis van Ra van wes na oos deur die Doeat, die goddelike wesens wat hy ontmoet en sy interaksie met hulle. Belangrike landmerke op sy reis is: Die grotte van die "regeverdige" afgestorwenes, wat nou goddelike wesens is (1ste en 2de tablo);


Ongelede woorde, (ook genoem simplekse woorde) is woorde wat geen morfologiese struktuur het nie; dit sluit voorbeelde in soos tafel, blad, pampoen, koekemakranka, botter, taak en kombuis. Die onderskeid tussen komplekse (gelede woorde) en simplekse woorde moet nie verwar word met die onderskeid tussen meerlettergrepige woorde (dit is woorde wat uit meer as een lettergreep bestaan, soos tafel bestaan uit "ta" en "fel" of kombuis uit "kom" en "buis") en eenlettergrepige woorde (dit is woorde wat uit slegs een lettergreep bestaan, soos "blad" en "poot") nie. Oor die algemeen gesien, is meerlettergrepige en eenlettergrepige woorde nie per se van belang in morfologie nie. Dit beteken dat ongelede woorde of te wel, simplekse woorde, 'n woord is wat uit 'n enkele morfeem bestaan (d.i. wat monomorfemies is) en wat dus geen morfologiese struktuur het nie en slegs uit een basisvorm bestaan. Bauer, 2004: 95 Van Schoor, 1983: 350 Van Huyssteen, 2014: 174 Van Huyssteen, G.B. 2014.


Noet was in die Egiptiese mitologie die godin van die lug en ’n lid van die eerste gode van Heliopolis, die Ennead. Sy is dikwels uitgebeeld as ’n naakte vrou wat geboë oor die aarde staan, met ’n ster of as ’n koei. Noet was die dogter van Sjoe en Tefnoet. Haar broer, Geb, was ook haar metgesel. Hulle het vier kinders gehad: Osiris, Isis, Set, Nephthys. ’n Heilige simbool van Noet was ’n leer, wat deur Osiris gebruik is om haar hemelse lug binne te gaan. Omdat sy Osiris help red het, is Noet beskou as die vriendin en beskermer van al die dooies. Daar is geglo sy het hulle in haar stergevulde lug opgetrek en vir hulle kos en wyn gegee. Die songod, Ra, het volgens sommige mites snags deur haar liggaan gereis en is soggens herbore. Mythology, An Illustrated Encyclopedia of the Principal Myths and Religions of the World, deur Richard Cavendish. ISBN 1-84056-070-3, 1998 "Papyrus of Ani: Egyptian Book of the Dead", Sir Wallis Budge, NuVision Publications, page 57, 2007, ISBN 1-59547-914-7 Hart, George Routledge dictionary of Egyptian gods and goddesses Routledge;


Die naamplaatkapasiteit, ook genoem aangeslane kapasiteit, geïnstalleerde kapasiteit of nominale kapasiteit, verwys na die beoogde tegniese vollas uitset van 'n stuk toerusting of fasiliteit. Gewoonlik word toerusting ontwerp vir 'n sekere kapasiteit, maar die werklike toerusting wat geïnstalleer word, se kapasiteit is bietjie groter. Byvoorbeeld, 'n pomp of 'n beheerklep sal gespesifiseer word om 'n sekere vloei te lewer (die ontwerpvloei), maar dan sal gekyk word watter pompe of beheerkleppe op die rak beskikbaar is en een net groter sal geïnstalleer word. Veronderstel 'n beheerklep met CV-waarde van 310 word benodig vir 'n sekere toepassing en daar is beheerkleppe beskikbaar met groottes 200, 250, 300, 350 en 400, sal die beheerklep met CV-waarde van 350 gekies en geïnstalleer word. Hierdie artikel is ’n saadjie. Voel vry om Wikipedia te help deur dit uit te brei.


Die vier seuns van Horus was in die Egiptiese mitologie ’n groep van vier gode wat die verpersoonliking was van die vier potte waarin mense se organe geplaas is wanneer hulle gemummifiseer is. Omdat die hart die versinnebeelding van die Egiptiese siel was, is dit binne-in die liggaam gelos. Daar is verkeerdelik geglo die brein is die oorsprong van slymvlies en dit is dus weggegooi. Dit het die maag, lewer, groot ingewande en longe oorgelaat; dit is verwyder, gebalsem en elk in sy eie pot gestoor. Die eerste verwysing na die vier seuns van Horus kom in die "Piramidetekste" voor, waarin hulle beskryf is as vriende van die koning wat hom gehelp het om met lere na die hemele te gaan. Omdat Horus hul pa was, is Isis, Horus se oorspronklike vrou, beskou as hul ma, hoewel elke pot in die begrafnisritueel deur ’n ander godin beskerm is. (Net soos wat die seuns van Horus elk ’n pot beskerm het, is hulle op hul beurt elk deur ’n godin beskerm.)